
IZJAVA 


Pokoravajući se odredbama Pape Urbana VIII. 
izjavljujem da čudesima, objavama i molostima o pg 
jima je govor u ovoj knjizi, kao i nazivima sveti i 
blaženi, ne pridajem druge vjere nego koju im Crkva 


daje. ' 
Prevodilac. 


Sva prava pridržana 


Naklada »Svetišta svetog Antuna« u Zagrebu 


Čisti prihod ide u korist dogradnje i dovršenja zavjetne crkve 


hrv, naroda sv. Antunu u Zagrebu 


PREDGOVOR 


O svetom Antunu, padovanskom čudotvorcu, već 
se toliko toga reklo i napisalo, osobito prigodom ne- 
davne proslave sedamstote godišnjice njegove blažene 
smrti i proglašenja svetim (1931-1932), da je teško 
nešto novo o njemu kazati, Istina, sveti Antun je naj- 
poznatiji, najpopularniji Svetac — »Svetac svega svi- 
jeta«, kako ga nazva Papa Leon XIII, — pa ipak 
neće biti na odmet, da se njegovim mnogobrojnim 
štovateljima dade načina, da ga još bolje upoznadu 
i zavole, Za tim općenitim štovanjem i ljubavlju prema 
Svecu idu i ovi »Fioretti — Cvjetići iz života svetog 
Antuna, koji nas svojim priprostim i svakomu pristu- 
pačnim načinom pripovijedanja prenašaju unatrag 
sedamstotina godina, da nam živo prikažu neobičnu 
pojavu Sveca, koji je svojim čistim životom, vatre- 
nom riječju i čudotvornom moći osvojio, ne jedan 
grad ili zemlju, već sav svijet, 

»Cvjetići« svetog Antuna odišu onom istom 
ljupkošću, kojom i poznati »Miomirisni cvjetići« iz 
života svetog Franje Asižanina. Njihov prvotni sa- 
stavak bio je latinski, kojega Bollandisti nazvaše: 
»Liber_miraculorum — Knjiga čudesa« svetog An- 
tuna. Jedan stari i nepoznati pisac prevede ih na 
»pučki talijanski jezik«, koji obiluje latinskim rije- 
čima, a i mnogim izrazima venecijanskog i toskanskog 
narječja. Njihov prijevod nije kasniji od 1482 godine 
kako se to razabire iz 59 glave, gdje je govor o sve- 
tom Bonaventuri, koji je te godine proglašen svetim. 
Iz samog sastavka i načina izražavanja čini se, da 

je prijevod iz istog doba iz kojeg i »Cvjetići svetog 
Franje«, jer počinju upravo sa dva poglavlja istih 
»Cvjetića«, koji se odnose na svetog Antuna. Imadu 
tri dijela: u prvom su čudesa za života svetog Antuna, 
u drugom čudesa poslije njegove smrti, a u trećem 
čudesa potvrđena pred padovanskim biskupom. 

Otac Alojzije dr. Gvidaldi, franjevac konventu- 
alac, ravnatelj knjižnice svetog Antuna u Padovi, po- 
znati je pisac i istraživalac svega što se odnosi na 
osvijetljenje života i djelovanja Svečeva. On je, mar- 
ljivim istraživanjem po knjižnicama, naišao na ove 
»Cvjetiće«, složio ih i ispravio, te ih najprije djelo- 
mično u reviji »Il Santo« (1928-1932), a onda u cije- 
losti objelodanio u posebnom izdanju 1935 godine. 
Na našu molbu da ih možemo prevesti i štampati na 
hrvatskom jeziku, izašao nam je najpripravnije usu- 
sret, davši nam na raspolaganje književnu i umjet- 
ničku uporabu Cvjetića. Neka mu Bog, po zagovoru 
svetog Antuna, obilno naplatil 

Na kraju pripominjemo, da su »Cvjetići« svetog 
Antuna već prevedeni na engleski, njemački i portu- 
galski jezik, a mi ih sada predajemo hrvatskom na- 
rodu na njegovom jeziku, da po njima još više upozna 
i uzljubi velikog Čudotvorca — Sveca iz Padove. 


o. Serafin Gršković, franj. konventualac. 


U Zagrebu, na Mlado ljeto 1937 godine, 


PRVI DIO 


Čudesa za života svetog Antuna 





Sveti Antun bijeli ljiljan od sveg svijeta je nazivan. 























2 ZARI 


GLAVA 1 
Kako je slavni sveti Antun propovijedao u Rimu 


Slavni otac sveti Antun Padvanin bijaše jedan 
od izabranih drugova svetoga Franje. Njega sveti 
otac Franjo nazivaše »svojim biskupom«, zbog 
svetog života i glasovitog propovijedanja, Nalazeći 
se čovjek Božji Antun u Rimu u zboru papinih sa- 
vjetnika, propovijedao je po nalogu Pape pred mno- 
gobrojnim hodočasnicima, koji se bijahu tamo sakupili 
na proštenje i radi crkvenog sabora, 

Bijaše se tu sakupilo Grka, Latinaca, Francuza, 
Nijemaca, Bretona, Engleza, Hrvata i od različitih 
drugih jezika. Pa kao što je negda Duh Sveti jeziku 
svetih Apostola, tako je i jeziku čovjeka Božjega An- 
tuna dao moć, da su ga na začuđenje sviju jasno razu- 
mjeli svi koji ga slušahu. I svatko je čuo svoj jezik 
i govor u kojem se rodio. A govorio je o najtežim 
stvarima tako slatko, da se svi divljahu. Zato ga 
Papa nazva posebnim imenom: »Škrinja Za- 
vjeta«. ; ' 

GLAVA 2 


Kako je sveti Antun propovijedao ribama 
u gradu Riminiju 


Kad je propovijedao sveti Antun u gradu Rimi- 
niju gdje bijaše veliki broj krivovjeraca, govorio je 
protiv njihovih zabluda, želeći ih tako privesti k svi- 
jetlu istine. Ali oni kao kamen tvrdi i okorjeli, ne 
samo da ne vjerovahu svetim riječima slavnoga sve- 
tog Antuna, već prezirno odbijahu da ga slušaju. 
Stoga prijatelj Božji Antun ode jednoga dana, po na- 
dahnuću Duha Svetoga, na ušće rijeke blizu mora, 
I stojeći na obali morskoj, započne u ime Gospodina 
našega Isusa Krista dozivati k sebi ribe i držati im 
kao neku propovijed, govoreći: »Slušajte riječ Božju 
vi morske i riječne ribe, kad je preziru i neće da 
slušaju nevjerni krivovjerci«, I gle! Najedanput dođe 
pred svetog Antuna toliko mnoštvo velikih i malih 
riba, da ih se toliko sakupljenih nije nikada vidjelo 
u onom kraju. A sve držahu glavu malo nad vodom. 
Da si bio ondje, vidio bi kako se velike ribe pribli- 
žuju manjima, a manje kako prolaze ispod peraja 
većih, i to posve mirno. Vidio bi različite kretnje riba 
i kako svaka trči k sebi sličnima. Vidio bi kako se 
u nazočnosti Svečevoj poredaše poput šarenoga polja 
nakićenog različitim bojama i ukrašenog divnim sli- 
kama. Bio bi vidio jato velikih i golemih riba, kako 
poput uređenih četa brzo zauzimaju mjesta, da čuju 
blage opomene sluge Božjega Antuna, Tu bi vidio 
ribe srednje veličine, kako uzimaju mjesto u šredini, 
te kao poučene od Boga stoje mirno i bez buke, ne- 
pomične na svome mjestu. Tamo bi bio vidio veliki 
broj malenih riba, kako se poput hodočasnika pri- 
bližuju mjestu oproštenja i kako dolaze sve bliže 
k svetom ocu kao branitelju, tako da kod ove odozgo 

naručene propovijedi bijahu na prvom mj 
I bijal jestu pred 
svetim Antunom manje ribe, na drugom ode a 


Bi frećem, gdje bijaše voda dublja, velike i goleme 








»Slušajte riječ Božju vi... ribe...« (GI. 2). 


mad ki se > poredale, 
2oZJji Antun, pun duševnoga žara, sveč vi- 
jedati, govoreći: »Sestre io ribe! Vi Agila vana 
pi malenkosti veliku zahvalnost Spasitelju i Stvo- 
Boku, Pi vam dade tako odlično počelo za stano- 
Koje ge možete po volji imati sad slatku, sad slanu 

u, A dao vam je i mnoga skrovišta gdje možete 


započne pravi sluga 

da utečete i da se sklonite od oluje. Osim toga dao 
vam je lijepo i prozirno počelo, da možete vidjeti 
kuda plivate. Još vam je Stvoritelj dao potrebnu 
hranu za život. Vi ste kod stvaranja svijeta dobile 
od Boga zapovijed, da se s njegovim blagoslovom 
množite. Vi ste za vrijeme potopa, dok su sve druge 
životinje izvan arke pogibale, ostale pošteđene od 
svake ozlede; proviđene perajama i snagom, plivate 
svuda kuda vam se mili. Po zapovijedi Gospodnjoj 
bilo vam je dano spasiti proroka Jonu i treći dan ga 
na zemlju izbaciti. Vi ste dale Gospodinu Isusu Kristu 
porezni novac, kad On, kao siromah, nije imao čim 
da plati porez; vi ste bile hrana vječnomu Kralju prije 
i poslije uskrsnuća: stoga iz ljubavi za sve to, dužne 
ste mnogo da hvalite i slavite Gospodina, od kojega 
ste primile toliko rijetkih dobara više nego sve ostale 
životinje.« 

Na takove riječi i slične pouke, počeše nekoje 


ribe glasom, nekoje otvaranjem ustiju, sve pak naklo- 


nom glave iskazivati poštovanje kako  mogoše, | 


hvaleći zajedno Svevišnjega. Na iskazanom poštovanju 
od riba, razveseli se u duhu čovjek Božji Antun, te 
vičući u sav glas, govoraše: »Blagoslovljen bio vječni 
Bog, što ga u vodi stanujuće ribe časte više od krivo- 
vjeraca, i što ga nerazumne životinje slušaju radije 
od nevjernih krivovjeraca«. 

I što više blaženi Antun propovijedaše to je 
većma mnoštvo riba raslo. I nijedna se ne udaljivaše 
od svoga zauzetog mjesta, Na to čudo nagrne svijet 
iz grada, pa i spomenuti krivovjerci, koji, vidjevši to 
neobično i doista divno čudo, svi padoše skrušena 
srca pred noge slavnoga čovjeka Antuna, moleći ga 
da im propovijeda. A prijatelj Božji Antun, otvorivši 
tada svoja usta, tako je divno govorio o katoličkoj 
vjeri, da je sve prisutne krivovjerce obratio, vjernike 
u vjeri-utvrdio, a onda sve s velikim veseljem i bla- 

goslovom otpustio. Kad su pak i ribe dobile od sve- 
toga čovjeka dozvolu i blagoslov, odavajući glavom 
izražaj veselja, razdragane se raziđoše na različite 
strane mora. A čovjek Božji Antun, još je kroz mnogo 
dana propovijedao i krivovjerce obraćao s vrlo ve- 
likim uspjehom. 


GLAVA 3 


- Kako je pravi sluga Božji Antun obratio jednog 
krivovjerca poglavicu krivovjerja 


Bijaše u Romanji jedan krivovjerac imenom Bo- 
novilo, Raspravljajući prijatelj Božji Antun s tim na- 
dasve opakim krivovjercem, koji je nijekao spaso- 
nosni sakramenat Tijela Gospodina našega; kad ga 
nakon toliko toga uvjeri i skoro obrati, reče mu krivo- 
vjerac: »Dosta je raspravijanja, pređimo sada na 
djela«, Ako mi ti, Antune, možeš pred svima čudom 
dokazati, da je tu Tijelo Kristovo, obećajem ti, da 
ću se odreći svakog krivovjerja i pokoriti se vjeri«. 
Kad je Antun .s velikim pouzdanjem odgovorio 
da to može učiniti, krivovjerac doda: »Ja ću za tri 
dana zatvoriti jednu životinju i mučiti je glađu, a 
poslije tri dana dovesti ću je pred sve prisutne i po- 
nuditi ću joj zob i hranu, Ti ćeš pak s druge strane 
biti s onim, što ti tvrdiš da je Tijelo Kristovo, Pa 
ako životinja, tako izgladnjela, ostavi zob te se odmah 
okrene k onomu za koga ti tvrdiš da mu se klanja 
sve stvoreno, kažem ti i obećajem, da ću vjerovati« 
Na što sveti čovjek, bez oklijevanja, pristane. 

U određeni dakle dan nagrne silan svijet i skupi 
se na prostranom trgu. Odmah onaj krivovjerac, u 
Pratnji opakog društva, izvede jednu silno izgladnjelu 


mazgu i donese dosta zobi. A čovjek Božji Antun 

misio je u jednoj obližnjoj kapelici. Poslije a iz- 
nese presveto Tijelo Kristovo pred narod, I davši 
znak da ušute, reče mazgi: »Tebi, životinjo, m i 
zapovijedam krepošću i imenom tvojega Stvorite ja, 
kojega, premda nedostojan, držim doista u svojim ru- 





»Tebi životinjo zapovijedam...« (Gl. 3) 


kama, da odmah ponizno dođeš te mu iskažeš dužno 
poštovanje, da po tomu krivovjerska opačina spozna, 


h i d 
j 4 stvor podložan svome Stvoritelju, o 
za Ape frrhtia iva dostojanstvo i vlast na 


kojega svaki svećenik dob 
oltaru«. 


tinji, ponudi joj krivovjerac zo 

j i čovjek Antun ovo govorio živo- 
E ako b. Ali gle čuda! Živo- 


tinja toliko vremena mučena glađu, na riječi svetog 
Antuna odmah spusti glavu sve do nogu i poklekne 
pred živim Sakramentom, ne mareći za hranu. Na to 
se čudo katolici veoma obradovaše, a krivovjerci se 
s pravom zasramiše, Krivovjerac pak Bonovilo, od- 
rekavši se, prema svom obećanju, najprije svakoga 
krivovjerja, postade vjeran i poslušan crkvenim za- 
povijedima, 


GLAVA 4 


Kako je sveti Antun pozvan od krivovjeraca na gozbu 
jeo otrov koji mu nije ništa naudio 


Jednom se dogodilo u Italiji, da je sveti Antun 
bio pozvan od krivovjeraca na gozbu. Svetac se nji- 
hovu pozivu odazove; a odazvao se zato, da ih 
može, po primjeru Kristovu, koji blagovaše sa cari- 
nicima i grešnicima, odvratiti od njihovih zabluda. 
Ali, jer su krivovjerci uvijek preuzetni — čemu je 
uzrok okrutna i nemirna savjest — to ih je Svetac 
uvjerljivim dokazima i riječima pobijao. No, smišlja- 
jući oni zlo, staviše pred svetog Antuna otrovno i 
smrtonosno jelo, što bi mu odmah od Duha Svetoga 
objavljeno. Tada ih pravi nasljednik Kristov mirno i 
od srca pokara radi naumljenog zla; a_oni lažući i 
slijedeći đavla, oca laži, rekoše, d a to za drugo ne 
učiniše, nego da iskušaju istinitost onih evanđeoskih 
riječi u kojima stoji: »I ako što smrtonosno popiju 
neće im nauditi«, Oni dakle nagovarajući ga, obećaše 
mu da će, ako jelo stavljeno pred njega pojede i ne 
naudi mu, zauvijek prigrliti evanđeosku istinu; ali 
ako se boji jesti, držati će da evanđeoske istine sa- 
drže laži. Nato pravi prijatelj i sluga Isusa Krista, 
Antun, učinivši nad jelom znak svetoga Križa, uzme 

ga i reče, »Ja ću ovo pojesti ne kao izazivatelj Božji, 
već kao vjerni i neustrašivi revnitelj evanđeoske 
istine«. 


Kad je dakle pojeo hranu, ostane zdrav u tijelu 
i ne osjeti nikakove boli. Vidjevši to krivovjerci obra- 
tiše se na katoličku vjeru. 


GLAVA 5 


O onomu što je sveti Antun učinio kao gvardijan 
u Limožu, a najprije kako je u isti čas viđen na dva 
mjesta' 


Dok je blaženi Antun bio gvardijan u Limožu 
dogodi se, da je u noći Velikog četvrtka propovijedao 
u crkvi svetoga Petra pred mnoštvom naroda; dok u 
isti sat o ponoći pjevahu Mala Braća Jutarnju, Sveti 
Antun kao gvardijan imao je na Jutarnji pjevati jednu 
lekciju (odlomak svetoga Pisma). Kad su dakle braća 
došla do one lekcije koju je sveti Antun imao pje- 
vati, ončas se nađe usred kora i svečano pjevao lek- 
ciju. Uslijed toga ostadoše sva braća zapanjena, jer 
su znali da tada propovijeda u gradu. Ali ga sila 
Božja u isti čas prenese u kor među braću da pjeva 
lekciju, a da se kod toga od crkve svetoga Petra i 
naroda kojemu propovijedaše nije udaljio; samo što 
je u crkvi svetoga Petra, za vrijeme dok je u koru 
pjevao lekciju, šutio. Kad je otpjevao lekciju odmah 
ga nestane, Čita se u jednom njegovom životopisu, 
kako mu se nešto slično dogodilo i u Monpeljerskom 
samostanu, dok je tamo predavao. Jednoć je na neki 
veliki blagdan propovijedao pred svećenstvom i 
mnoštvom naroda. Kad je počeo propovijed, sjeti se 


1 Ovo čudo: biti u isti čas na dva mjesta zove se bilokacija. 

jedne svoje dužnosti, Bijaše naime tamo običaj, da 
na neke blagdane pjevaju na konventualnoj misi 
»Alleluja« dvojica najuglednije braće. A jer je ta 
dužnost zapala slugu Božjega Antuna, veoma je žalio 























Kako je u isti čas viđen na dva mjesta (GI. 5). 


što je ne može izvršiti, Tada se nasloni na propovije- 
daonicu, navuče na glavu kukuljicu kao da će spa- 
vati. U taj isti čas vidjeli su ga u crkvi tako dugo 
Pjevati »Alleluja«, koliko je tijelom bio naslonjen na 
Propovijedaonicu, na očigled svega naroda. Nema 
dakle sumnje: kao što svemogući Bog prenese blaže- 
nog i svetog naučitelja Ambroza na zadušnice sve- 

toga Martina; kao što prenese blaženog Oca Franju 
na provincijalni kapitul u Arlesu, dok je sluga Božji 
Antun propovijedao o natpisu svetoga Križa; tako 
je isto učinio Bog sa svetim Antunom, dokazujući 
time, kako je po zaslugama jednak spomenutim Sve- 
cima, Kad je dakle točno izvršio onu dužnost, odmah 
dođe k sebi i odlično nastavi započetu propovijed, 


GLAVA 6 


Kako je sveti Antun oslobodio jednoga novaka 
od napasti dahnuvši mu u usta 

»Primi Duha Svetoga« (GI. 6). 

Kad je slavni sveti Antun bio gvardijanom u 
gradu Limožu, jedan novak imenom Petar bijaše 
teško napastovan da izađe iz Reda, Tada čovjek Božji 
Antun, brižno bdijući nad povjerenim sebi stadom i 
od srca žaleći zalutalu ovcu, dozna za to po objavi 
Božjoj, te pun Duha Božjega, otvori svojim rukama 
spomenutom novaku usta u koja mu dahne, govoreći: 
»Primi Duha Svetoga«, I proizvede divni učinak! 
Odmah naime, kako mladić osjeti u sebi dah svetog 
Oca, sruši se na zemlju i izdahne. Ali sveti Antun, 
u prisutnosti nadošle braće, digne ga sa zemlje svo- 
jim rukama i odmah oživi. Tada reče kako je bio 
uzet među anđeoske zborove i vidio čudnovate tajne 
Božje. Ali svetac Božji želeći da se ne njemu, već 
svemogućstvu Božjemu pripiše to čudo, zabrani no- 
vaku govoriti o onomu što mu bijaše objavljeno. I od 
tog časa ostavi tog brata svaka napast; pače, kako 
je sam govorio, bijaše odonda pa sve dok je živio 
u Redu bez svake napasti. Ne samo: nego urešen 
krepostima napredovao je u dobru i bio svima na 
izgled. 


GLAVA 7 


Kako je sveti Antun oslobodio jednog redovnika 
od putene napasti 


Jednom ode mili priznavalac Isusa Krista blaženi 
otac Antun po nadahnuću Božjem u opatiju Solinjak 
u biskupiji limoškoj, gdje je jedan redovnik dugo trpio 
Putene napasti, ma da je postovima, molitvom i bdi- 
jenjima trapio svoje tijelo. Ali Bog bijaše odredio, 
da ga tih napasti oslobodi slavni sveti Antun, Kad 
je dakle spomenuti redovnik čuo i doznao za svetost 
blaženog Antuna, ode k njemu te mu u ispovijedi 

otkrije svoje grijehe. Još ga u ispovijedi pouzdano i 
ponizno zamoli za pomoć i utjehu. Tada sveti i milo- 
srdni otac povede redovnika nasamo, skine sa sebe 
svoju tuniku i obuče je tom napastovanom redovniku. 
Netom je ovaj obuče, osjeti kako mu se utisnula kao 
neka krepost, koja je izišla iz jednog čistog i ne- 
okaljanog srca, i obuzdala mu svu težinu putenosti, 
I otada postane tako čist i nevin, da nije nikada više 
osjećao putenih poriva, kako je mnogima kao i ne- 
kojim redovnicima priznao, 


GLAVA 8 


Kako je sveti Antun jednoj svojoj štovateljici 
povratio iščupanu kosu 


U onom kraju bijaše jedna žena, koja je mnogo 
štovala Malu Braću, pa im je kojiput kupovala po- 
trebite stvari. A imala je ljubomornog i veoma bez- 
božnog muža, Kad je dakle jednog dana bila mnogo 
zaposlena kod Male Braće, da se_ tek naveče kući 
vratila, grdeći je muž, reče joj: »Zar sada dolaziš od 
svojih ljubavnika«, Ona odgovori: »Istina, da dola- 
zim od Male Braće, koju iz ljubavi k Bogu mnogo 
volim, te sam od ljubavi prema njima toliko za- 
kasnila«. 

Tada muž razjaren, zgrabi je za kosu i toliko je 
s njome drmao amo tamo, da joj je svu kosu iščupao. 
Kad je ona to vidjela, puna vjere, skupi kosu, položi 
ju na jastuke, i uredivši glavu, pošalje sutradan po 


svetog Antuna, da dođe odmah k njoj, jer joj je zlo. 


Misleći Svetac da se želi ispovijediti, odmah dođe 
k njoj. A ona će mu: »Brate Antune, evo koliko sam 
pretrpjela radi vaše braće«. I ispričavši mu što joj 
se dogodilo, pouzdano doda: »Ako se za mene Bogu 

pomolite, sigurna sam, da će mi Bog povratiti kosu 
u prijašnje stanje«. A svetac joj reče: »Idi, ženo! 
Zato si me pozvala ovamo!l« 





»... evo koliko sam pretrpila radi vaše braće« (Gl. 8). 


Vrativši se sveti Antun u samostan, pozove svu 
braću, ispriča im što se ženi dogodilo i što od njih 
ponizno traži. Onda sveti Antun reče: »Braćo moja, 
pomolimo se na njezinu nakanu: nadam se, da će Bog 
nagraditi njezinu vjeru«. 

I pomolivši se Svetac, odmah joj se povrati kosa 
na glavu kako bijaše prije. A kad joj se muž vrati, 
pokaže mu glavu i ispripovijeda mu što joj se dogodi. 

Tada on sav zbunjen, odbaci ljubomoru i svaku sum- 
nju, te je otada veoma častio Malu Braću i bio im 
uslužan, 


GLAVA 9 


Kako se po zaslugama svetog Antuna nije dotaknula 
kiša jedne služavke koja se mnogo trudila 
za Malu Braću 


Kad je sveti Antun došao u biskupiju limošku, 
gdje je već prije otvorio jedan samostan za Malu 
Braću, napravi za sebe jednu sobicu u nekoj spilji 
nedaleko samostana; tu izdube u stijeni jamu iz koje 
poteče izvor obilne vode i posveti se razmatranju 
u strogoj pokori osamljenog života. Kada kuhar nije 
imao što da braći pripravi, zamoli Svetac jednu go- 
spođu, svoju štovateljicu, da mu iz svoga vrta pošalje 
povrća, da nahrani svoju braću, 

Tada je lijevala kiša. Gospođa dakle pozove 
svoju sluškinju i lijepo je zamoli, da ide odmah u vrt 
i donese što je potrebno, da se skuha Maloj Braći, 
Sluškinja se tomu veoma opirala, ispričavajući se, da 
lijeva kiša. Ali konačno, na molbu svoje gospodarice, 
popusti, ode u vrt i nabere sve potrebito za kuhinju 
Male Braće, te ponese u samostan, koji bijaše veoma 
udaljen od grada, Čudnovato! Sa svim tim što je ne- 
prestano kišilo, nije ništa pokisnula, pa ni odijelo. 
Kad se vratila svojoj gospodarici suhih haljina, pri- 
povijedala je kako je kiša neprestano lijevala, a da 
je se nije dotaknula, Ovo čudo, koje je čuo od svoje 
majke, pripovijedao je s velikim veseljem Petar iz 
Brive, kanonik u Noblecu, sin one gospođe. 

GLAVA 10 


Kako je sveti Antun otkrio svojoj braći đavolsku 
varku 


Dok je slavni sveti Antun boravio u gore spo- 
menutom mjestu, dogodi se jednoga dana poslije 
Kompletorija,' — dok je Antun bio po običaju na 
molitvi —, da nekoja braća, koja bijahu izvan crkve, 
opaziše na jednom prostranom polju njihovog prija- 
telja mnoštvo ljudi, kako se braći pričinilo, kao da 


hoće potpuno oštetiti ono polje i usjev sasvim išču- 


pati. Žaleći braća na tolikoj šteti vrlog prijatelja nji- 
hova Reda, smjesta odoše i javiše to svetom Antunu. 
Ali im čovjek Božji odgovori: »Ostavite, braćo, osta- 
vite to i idite na molitvu. Kažem vam, da je to naš 
protivnik đavao, koji svim silama nastoji da nas no- 
ćas uznemiri i odvrati naša srca od molitve, Vidjeti 
ćete, da neće biti ovaj put nanešena nikakova šteta 
našem prijatelju«. 

Braća poslušaše svete opomene njihova svetog 
oca, čekajući do jutra, da vide kako će se stvar svr- 
šiti. Kad ujutro pregledavši odasvuda polje, uvjeriše 
se, da je netaknuto i neoštećeno kao i prije. Sada 
spoznaše da je to bila đavolska varka, a spoznaše 
također pobožnost Svečevu i moć njegove molitve, 
te su ga odonda više štovali, 


GLAVA 11 


Kako je sveti Antun prorekao jednu đavolsku varku 


Kad je sveti Antun jednom propovijedao kod sve- 
tog Junijana u Limožu dođe toliko mnoštvo naroda, 
da kolikogod bijaše crkva velika nije mogla sve pri- 
miti. Stoga je sveti Antun, zbog velike navale na- 

1 Kompletorij je molitva koja se moli pred večer. 

roda, morao otići na široki trg. Kad mu dakle na- 
praviše od drva jedno povišeno mjesto, popne se 
na nj i odmah na početku naokolo stojećima reče: 
»Znam, da će neprijatelj-đavao naskoro napasti moj 
govor: ali ne bojte se, jer neće nikomu nauditi svo- 
jom zlobom«, 





»Kako je prorekao jednu đavolsku varku« (Gl. 11). 


I doista ne prođe mnogo, mjesto na koje se sveti 
Antun popeo, na očigled svih slušalaca sruši se na 
zemlju, a da se nije ni Svecu, niti komu drugomu što 
zla dogodilo. Zbog toga je narod još oduševljenije 
štovao čovjeka Božjega, iz kojeg je vidio da otsijeva 
proročki duh, I podignuvši iznova ono mjesto, svi ga 
još pomljivije slušahu, 

GLAVA 12 


Kako je sveti Antun neustrašivo govorio protiv mana 


Kad je sveti Antun propovijedao u Buržć-u u po- 
krajini Beri na sinodi, upravi svoj govor na nad- 
biskupa, te mu pun duševnog žara reče: »Tebi, mitro- 
nošče govorim«, i s tolikim žarom stane udarati po 
stanovitim manama u koje bijaše nadbiskup u svojoj 
savjesti zapleten, te ga s tako jasnim i jakim doka- 
zima svetog Pisma počne koriti, da je odmah ganuo 
nadbiskupa na pokajanje, suze i očitu pobožnost. Po 
svršenoj propovijedi povede ga nadbiskup nasamo i 
otvori mu ranu svoje savjesti, Odonda bijaše pobož- 
niji, Malu Braću je više štovao, a u službi Božjoj bi- 
jaše revniji, 


GLAVA 13 


Kako je sveti Antun svojim zaslugama spriječio 
da se obilna kiša nije dotaknula njegovih slušatelja 


Kad je sveti Antun pozvao jednom u Limožu 
narod na propovijed, skupi se toliko mnoštvo, da je 
svaka crkva bila premalena da ga toliko primi, Stoga 
sabere narod na jedan prostrani trg, nazvan Fossa 
de Arene, gdje su negda bile palače pogana. A učinio 
je to zato, da može ondje narod stajati i bolje biti po- 
učen u nebeskim stvarima. I dok je Svetac slatkim 
i zanosnim riječima govorio narodu, samo da što više 
svrati njegovu pažnju, začu se najednom grmljavina, 
vidjelo se jako sijevanje, i počne lijevati kiša. Narod 
u strahu pred nevremenom i kišom stane se razila- 
ziti, Ali ga čovjek Božji blagim riječima osokoli, go- 

1 Sinoda je svećenička skupština jedne biskupije, kojoj 
pretsjeda biskup. 

voreći mu: »Ne mičite se i ništa se ne bojte kiše, 
jer se uzdajem u Onoga koji ne posramljuje nikoga 
koji se u Nj uzda, Kiša vam neće ništa nauditi«, 





»Ne mičite se... Kiša vam neće ništa nauditi«. (GI. 13). 


Na te riječi svetog Antuna narod se smiri, I Bog, 
koji zadržaje vodu u oblacima, zadrži kišu nad njima 
tako, da dok je kiša unaokolo lijevala, nijedna kap- 
ljica nije pala na slušatelje, nakon onih riječi čovjeka 
Božjeg. A kad je napokon poslije dužeg vremena 
svršila propovijed, — svi se digoše i gledajući naokolo 
vidješe svu okolinu mokru, ali na ono mjesto gdje 
Svetac propovijedaše nije pala nijedna kapljica. I 
hvaljahu Božju moć u Svecu svojemu. 

GLAVA 14 
Kako je jedan luđak ozdravio njegovim pascem 


Kad je sveti Antun jednom propovijedao, ustane 
iz mnoštva jedan luđak, koji smetaše slušatelje riječi 
Božje. Zato ga Svetac blago opomene da šuti. No lu- 
dak odvrati, da neće dotle šutiti dok mu ne da svoj 
pasac. Nato Svetac skine pasac i položi ga na nj. 
A luđak ga primi i poljubi, i odmah dođe k svijesti 
i razumu, Svi se u čudu baciše na zemlju i zahvališe 
Bogu na njegovom oslobođenju, A on potakne narod 
da slavi Boga u sluzi svojemu Antunu, 


GLAVA 15 


Kako je Anđeo odnio list što ga je sveti Antun 
napisao Provincijalu 


Boraveći slavni sveti Antun u Padovi, poslije 
teških i dugotrajnih napora u propovijedanju, ispovi- 
jedanju kao i u davanju duhovnih savjeta, zaželi na- 
pokon, radi duševnog smirenja, da se posveti molitvi 
i razmatranju, Stoga pisa Provincijalu, da mu dozvoli 
otići u jedno drugo zgodnije mjesto za mir i raz- 
matranje. 

Kad je dakle sveti Antun napisao list, ostavi 
ga na stolu te pođe Gvardijanu, moleći ga ponizno, 
da mu priskrbi jednoga koji bi odnio njegovo pismo. 
Kad je našao nosioca, ode sluga Božji po pismo. Ali 
tražeći pomljivo na onom mjestu gdje ga ostavi, ne 
nađe ga. Sada pomisli sveti Antun, jer nije mogao 
naći pismo, da možda Bogu nije drago što on odilazi 
odanle. Stoga se predomisli i reče Gvardijanu, da 
ne mora predati pismo. I gle čuda! Nakon toliko 

dana, koliko bi trebalo nosiocu ići i vratiti se od 
Provincijala, primi blaženi Antun pismo od Provin- 
cijala, u kojem mu odgovara na ono što je u pismu 
napisao i dozvoljava mu, da može otići u zatraženo 
mjesto za svoju duhovnu utjehu. 

Opravdano je dakle vjerovati, da je koji Anđeo 
u ljudskoj prilici odnio ono pismo Provincijalu, da 
udovolji svetom Antunu i da čudom dokaže, kako je 
Bogu mila njegova molba. 


GLAVA 16 


Pohvala blaženog Antuna u Tumačenju o anđeoskim 
Vlastima 


Po želji blaženoga Franje bio je blaženi Antun 
određen na općoj skupštini Reda, da prvi uči bogo- 
slovlje zajedno s bratom Adamom iz Engleske. I odo- 
še k Opatu svetog Andrije u Verčeli, — tada naime 
bijaše premješteno sveučilište iz Milana u Verčeli, 
— koji je među svim bogoslovima bio smatran kao 
najsposobniji, i koji je preveo iz grčkoga na latinski 
knjige blaženoga Dionizija. Učeni Opat ih veoma lju- 
bezno primi i s tolikim uspjehom ih poučavao te go- 
voraše, da je po neukima postao učen, i da je u nji- 
hove duše usadio nebeske Vlasti. I u ono pet godina 
što kod njega proučavahu knjige blaženoga Dionizija, 
dođoše do tolike oštroumnosti i znanja, da se činilo 
te su ne samo naučili one Vlasti već ih i prošli, Stoga 
časni Opat, u spomenutom Tumačenju, govoreći o 
blaženom Antunu u trećem poglavlju pod slovom U 
ovako kaže: »Ljubav često prodire onamo kamo filo- 
zofska spoznaja ne može; stoga čitamo, kako nekoji 
sveti biskupi, ne toliko učeni u filozofiji, želeći shva- 
titi mistično bogoslovlje, uzdigoše se k nebu, te oštro- 
umnošću svojom prekoračiše filozofsku spoznaju čak 

do presvetoga Trojstva. Ja sam se o tome uvjerio u 
bratu Antunu, mojem dobrom prijatelju, iz Reda Male 
Braće. Koji, premda, slabije upućen u svjetske zna- 
nosti, sa svim tim, raspaljen čistoćom i žarom duha, 
čeznuo je za mističnim bogoslovljem i obilno ga upio. 
Tako da mogu reći o njemu ono što je o Ivanu Krsti- 
telju napisano: »On bijaše svijetlo koje gori i svi- 
jetli«; budući je u duši izgarao od ljubavi, a izvana 
svijetlio kreposnim djelima«, 








Pismena izjava blaženog Franje (GI. 16). 


K Zato se ovaj Svetac nije usudio braći predavati 
prije nego je dobio dozvolu od blaženog Franje, koji 
mu je, kako se pripovijeda, dao ovu pismenu izjavu: 


31 


»Mojem predragom bratu Antunu, brat Franjo 
šalje pozdrav u Kristu. Drago mi je, da predaješ braći 
sveto bogoslovlje, ali tako da tim učenjem ne ugasiš 
duh svete molitve i pobožnosti, kako to propisuje 
Pravilo. Bio blagosloven. Amen«, 

A kako neki kažu, blaženi je Antun bio drug sve- 
tog Dominika, dok bijahu redovnički Kanonici, 

Kad je pak jednom u Padovi neki opat propo- 


vijedao, a sveti Antun ga čuo kako spominje riječi . 


svetoga Pavla upravljene Dioniziju, sav izvan sebe od 
Božje miline, osta dugo zanesen. 


GLAVA 17 


Kako je molitvom svetog Antuna bio prisiljen jedan - 


novak koji bijaše istupio iz Reda da mu vrati 
ss1 


psalterij 


Boraveći slavni sveti Antun u Monpeljeru, i to 
na brdu Pesulanu, gdje je braći predavao bogoslovlje, 
dogodi se, da mu je jedan novak, koji je istupio iz 


Reda, kradomice odnio psalterij s bilješkama od 


velike vrijednosti, iz kojega je sluga Božji predavao. 
Kad je blaženi Antun za to čuo, veoma se ražalosti. 
Zato počne moliti i s pomoću Božjom dogodi se, da 
je novak, kad je htio u bijegu preći neki most, su- 
sreo strašnog đavla sa sjekirom u ruci, prijeteći mu 
se: »Vrati se sluzi Božjemu Antunu i u svoj Red 
s psalterijem, inače ću te po zapovijedi Božjoj sa- 
sjeći i u rijeku baciti«. 

Nato novak prestrašen i osupnut, još se malo 
opirao; ali đavao onako gadan, crn i strašan u je- 
dan čas izraste u takovu grdesiju da se novak, pun 


1 Psalterij je molitvenik psalama. 

straha Božjega, vrati čovjeku Božjemu Antunu i 
donese mu psalterij; i spoznavši svoj grijeh, uz 
mnoge suze, bi primljen natrag u Red. 


GLAVA 18 


Kako je sveti Antun očuvao jedno dijete koje bijaše 
u kipućem kotlu 





»Nađe dijete u kotlu kipuće vode. . .« (G1. 18). 
Kad je jednoga dana došao blaženi Antun u 
neko selo da propovijeda, jedna je žena držala svog 
sina uz kotao, da ga okupa. Saznavši da će sveti 

Antun propovijedati, zaželi ga čuti, i kao izvan sebe 
misleći, da polaže dijete u kolijevku, stavi ga u ko- 
tao, I u žurbi zaboravi na sina, potrči na propovijed, 
ostavivši ga ondje. 

Kad je propovijed svršila, na povratku kući, 
upitaše je susjede gdje joj je sin. Tada se sjeti da ga 
je ostavila kod vatre, Bojeći se da nije izgorio, stade 
čupati kosu i hvatati se za glavu te zapomagati kako 
je nesretna, I kada je brzo došla kući u društvu 
mnogih osoba, nađe dijete u kotlu kipuće vode kako 
se igra. Sada svi prisutni, videći dijete potpuno ne- 
ozlijeđeno, veoma zadivljeni, glasno zahvališe Bogu 
i slavnom svetom Antunu. 


: GLAVA 19 


O jednom mrtvom djetetu koje je slavni sveti Antun 
čudesno uskrisio 


Kad je još jednom došao sveti Antun u neko 
selo da propovijeda, dođe da ga sluša i jedna veoma 
pobožna žena, koja je ostavila svojega sina u koli- 
jevci. Vrativši se poslije propovijedi kući, nađe ga 
mrtva u kolijevci. Veoma ožalošćena nad smrću 
svojega sina, puna vjere vrati se blaženom Antunu, 
moleći ga, da joj ga uskrisi. Izrazivši joj sveti Antun 
sućut, pouzdano joj dva do tri puta reče: »Idi ženo, 
Bog će ti dobro«. Vjerujući riječima svetog Antuna, 
vrati se kući i nađe svog sina živa kako se igra 
s kamenčićima, kojih prije nikada nije imao, 

GLAVA 20 


Kako je slavni sveti Antun bio viđen da drži na 
rukama preslatko Dijete Isusa Krista Gospodina 
našega 


Kad je jednom pobožni sveti Antun propovi- 
jedao u nekom gradu, primi ga na konak jedan go- 
spodin, koji mu dade zgodnu, odijeljenu sobu, da se 
može što bolje posvetiti nauci i razmatranju, 





»...opazi... prekrasno i dražesno ijete« _(G1. 20). 
Idući taj gospodin po svojoj kući, pobožnom zna- 


tiželjnošću oprezno zaviri u sobu gdje se sveti An- 
tun molio. I kroz pukotine opazi na rukama svetog 

Antuna jedno prekrasno i dražesno dijete, koje je 
Svetac slatko grlio i cjelivao, promatrajući lice tog 
djeteta. Taj gospodin sav u čudu i izvan sebe mi- 
šljaše, otkuda je moglo doći tako dražesno i lijepo 
dijete. Tada dijete, koje bijaše Gospodin Isus, objavi 
blaženom Antunu, kako ga je onaj gospodin vidio. 
I poslije duge molitve, kad je dijete otišlo, blaženi 
Antun pozove k sebi gospodina i ponizno ga zamoli, 
da nikomu ne kaže što je vidio, dok on živi. A po- 
slije smrti svetog oca onaj gospodin, prisegom na 
sveto Evanđelje i zakletvom, plačući od ganuća, 
otkrije sve što je vidio. Na hvalu dobrog Isusa. 
Amen. 





»grijesi ispisani na jednoj cedulji... izbrisani« (Gl. 21). 

GLAVA 21 


Kako su zaslugom Svečevom grijesi ispisani na jednoj > 
cedulji bili izbrisani 


Kad je jednog dana sveti Antun propovijedao 
toliko se jedan, koji ga je slušao, radi svojih grijeha 
raskajao, da nije od silnoga plača nijednoga mogao 
kazati. Tada će mu Svetac: »Idi i napiši na jednu 


* cedulju sve svoje grijehe kojih se sjećaš, pa mi je 


odmah donesi«, Kad je on to učinio, odmah su bili 
Svečevom vlašću svi izbrisani, 


GLAVA 22 


Kako je sveti Antun dok je propovijedao prepoznao 
đavla, koji je ušao u crkvu u prilici jednog viteza 


Na neki blagdan, dok je slavni sveti Antun u 
crkvi propovijedao, uđe u nju stari neprijatelj đavao 
u prilici jednog viteza i uruči pismo jednoj odličnoj 
gospođi, čijega sina je naročito mrzio. Sadržaj pisma 
je bio, kako je njezin sin bio negdje napadnut i 
mučen od svojih protivnika, 

Tada blaženi Antun, koji je na svoje uši čuo, 
da mu se od svega toga nije ništa dogodilo, odmah 
reče: »Gospođo, ne boj se! jer je sin tvoj živ i zdrav, 
i neozlijeđen će se vratiti, I znaj, da je ovaj, koji je 
poslije svega toga došao, đavao, koji je sve to tako 
udesio, da omete propovijed«. I đavla odmah nastane 
poput dima. 

GLAVA 23 


Kako je sveti Antun sastavio jednu staklenu čašu 
koja se bila razbila, i kako je napunio posudu vinom 
koje se bilo razlilo 


Kad je Svetac bio imenovan gvardijanom, za- 
puti se sa svojim drugom u Italiju. Prošavši Pro- 
vansu ili Langvedok,* dođe u neko mjestance, Videći 
ih jedna žena izmorene od gladi, sažale joj se i iz 
ljubavi k Bogu uvede ih u svoju kuću, I skrbeći kao 
druga Marta postavi im na sto kruha i vina, i po- 
sudi od svoje susjede jednu staklenu čašu. Ali Bog 
htijući učiniti čudo, pripusti, da spomenuta žena, 
kad je natočila iz posude vino za braću, ostavi ne- 
smotreno otvoren pipac na posudi, tako da se vino 
razlilo po svemu podu. A i drug blaženog. Antuna 
nosio je čašu i položivši je neoprezno na sto tako 
je razbije, da mu jedna polovica ostane na stolu a 
druga u ruci, 

Kad su dakle već skoro poobjedovali, htjede 
ipak žena, da utješi Sveca, donijeti drugo vino. 
Ušavši u podrum, nađe skoro sve vino razlito po 
podu. Stoga se vrati braći sva zaplakana i poti- 
štena, radi gubitka vina, 

. Ispričavši sve blaženom Antunu, jako mu se 
sažali. A on nagne glavu na sto i vruće se pomoli 
Gospodinu, I gle čudal Dok ga je žena promatrala 
kako se moli, ona čaša od stakla, koja bijaše na 
jednoj strani stola, vlastitim pomicanjem postavi se 
na otrgnuto dno čaše, koje bijaše na drugoj strani 
stola, Videći to žena začudi se, brže bolje primi 
čašu i snažno je strese, te opazi kako se moćnom 
molitvom svetog Antuna čaša opet sastavila, 

! Po svoj prilici blaženi Luka Beludi iz Padove. 

* Langvedok, stara pokrajina u Francuskoj. 


Sad ona pomisli, kako se Svečevim zagovorom 
sastavila razbita čaša, da bi se i razlito vino moglo 
sabrati. Stoga pohita u podrum i nađe bačvu, u 
kojoj bijaše jedva polovica ostala, tako punu, da se 
po čepu razlijevalo vino koje je vrelo kao da je 
mlado. 
Kad je to žena vidjela i spoznala u Svecu prst 
Božji, veoma se razveseli i čudom začudi, A sveti 
Antun, videći da je uslišan, kao pravi učenik Kristov, 
iskreno ponizan, odmah ode odanle, da ga ne bi 
drugi častili, 


GLAVA 24 


O onomu što učini slavni Svetac u italiji. A najprije 
o jednom zgrčenom, a onda ozdravljenom djetetu. 


Kad je slavni Svetac boravio u Italiji posvetio 
se propovijedanju i ispovijedanju, Jednom ode po- 
slije propovijedi, da izmakne vrevi naroda, samot- 
nim putem. Tada neka žena, koja je imala jednog 
sina sa zgrčenim nogama od rođenja, lutajući svuda, 
nosila ga na rukama, dok se napokon ne namjeri 
na blaženog Antuna, Bacivši mu se pred noge, za- 
klinjala ga suznim očima, da se smiluje neutješenoj 
majci, i da se dostoji znakom svetoga Križa blago- 
sloviti joj sina, jer se čvrsto nada da će joj potpuno 
ozdraviti. Svetac se tome iz najdublje poniznosti 
opirao, a ona još jače plačući i zaklinjući uporno 
moljaše: »Smiluj se, imaj milosrđa sa mnoml!« 

Dobri otac dirnut samilošću, a k tomu potaknut 
od svog druga poznatog radi dobrote, načini nad 
bolesnikom znak svetoga Križa, blagoslovi ga u ime 
i u krepost Kristovu. Čudnovato! Dijete se odmah 


* Blaženi Luka Beludi iz Padove. 

uspravno digne i onaj kojega je tužna majka na ru- 
kama nosila, vrati se svojoj kući veseo i zdrav. 

. Videći to svetac, zahvali svemogućemu Bogu, 
jer nije pripisivao svojim zaslugama nego vjeri žene 
ovo čudo, Stoga je Svetac zamoli, da toga nikome 
ne kazuje dok on živi. 


GLAVA 25 


"vs. 


O jednoj uzetoj djevojčici koju je blaženi Antun 
ozdravio 


Bijaše neka četirigodišnja djevojčica imenom 
Padovana, koja bijaše tako uzeta na nogama da nije 
mogla hodati, već je po zemlji plazila kao zmija. 
K tomu iznemogla od padavice, često je jadno pa- 
dala na zemlju, pjeneći se. 

Njezin otac imenom Petar, noseći je beznadno 
na rukama, namjeri se na blaženog Antuna, koji 
se vraćao s propovijedi, Petar s velikim poštovanjem 
i pouzdanjem zamoli svetog Antuna, da mu zname- 
nuje kćerku znakom svetoga Križa. Videći blaženi 
Antun živu vjeru tog čovjeka, znamenuje djevojčicu 
u ime Presvetoga Trojstva od glave do nogu. 

Kad je to učinio, odmah je moć Božja djelovala, 
i bolesnici omogućila hod tako, da je slobodno, bez 
ikakva sredstva ili pomoći mogla ići. K tomu odmah 
ozdravi i od padavice, 


GLAVA 26 


Kako je Svetac očuvao haljinu jedne žene 
koja je pala u blato: 


U Padovi bijaše jedna plemkinja, koja je s ve- 
likim mnoštvom naroda pratila svetog Antuna, kad 

je išao na selo propovijedati. Prolazeći nekom liva. 
dom padne u blato, radi velike gužve naroda. Dobro 
je znala u kakvoj je pogibelji koliko za sebe, toliko 
za skupocjenu haljinu, koju je istom obukla. 

Stoga se ponizno preporuči Bogu i Njegovom 
sluzi svetom Antunu, da je obrani i očuva, jer se 
jako bojala srdžbe svoga okrutnog muža, ako se 
vrati kući s uprljanom haljinom. 

Odmah dobije pomoć koju je tražila. Čudnovato, 
zaista! Kad se je htjela vratiti kući, na čudo svoje 
i svih nazočni, koji slučaj vidješe opazi, da joj ha- 
ljina nije nigdje zamazana. Zahvaljujući se Bogu 
i blaženom Antunu, dođe s velikim veseljem u 
mjesto gdje je bila propovijed. 


GLAVA 27 


Kako je jedna dobra žena, koja je ostala kod kuće 
čula iz daljine propovijed svetog Antuna 


Jedna dobra i pobožna žena zaželi da sluša 
propovijed slavnoga svetog Antuna, koji bijaše iza- 
šao da sije spasonosno sjeme rječi Božje. Ali, jer 
joj muž zabrani, ostane žalosna kod kuće. Onako 
žalosna ode na tavan, da gleda barem onaj kraj u 
kojemu Svetac propovijedaše, kad joj bijaše uskra- 
ćeno slušati ga. Gledala je kroz prozor i promatrala 
okolinu upravo onog časa kad Svetac propovijedaše. 

Slušaj, pa se čudi! Dok je ona tako pomno 
promatrala, odmah je, krepošću Onoga, koji običaje 
ispuniti svete i pravedne želje, čula glas svetog pro- 
povijednika, Obuzeta nekim neobičnim osjećajem, 
ostane veoma dugo na prozoru. Ukorena od muža 
radi toga, odgovori mu: »Ja čujem kako brat Antun 
propovijeda,« 

Tomu se on duhovito naruga, jer je znao, da je 
nemoguće čuti glas čovjeka udaljenog dvije milje. 
A. kad je ona to stalno tvrdila, dođe muž k onom 
istom prozoru, da se uvjeri o ženinoj tvrdnji. Kada 
je s tog prozora, zaslugom svoje vjerne žene jasno 
čuo i razumio glas svetog propovijednika, zahvali 
Bogu i njegovom sluzi svetom Antunu, Odonda 
sklopi osobito prijateljstvo sa svetim Antunom, i 
nikada više ne uskrati ženi, da udovolji svojoj 
pobožnosti, 


GLAVA 28 


Kako je sveti Antun ozdravio jednoga koji si je 
otsjekao nogu 


Žudeći čovjek Božji Antun za spasom neumrlih 
duša, pružao je grešnicima sva moguća sredstva 
samo da se ostave grijeha. Stoga slušaj čudo koje 
se dogodilo. Često puta se on ukazao noću mnogim 
osobama i zvao ih imenom, kako su te osobe pri- 
povijedale braći, te im govorio: »Idite k tomu i 
tomu redovniku ili svećeniku i ispovijedite grijeh 
što ste ga tada i na tom mjestu počinili«, Za taj 
grijeh nije nitko znao nego samo Bog. Tako i na 
taj način bijahu mnogi grijesi, koje se od stida ne 
usudiše ispovijediti, izbrisani u sakramentu Pokore. 

Jednoć se dogodi, da se jedan iz Padove ime- 
nom Leonard, ispovijedao kod čovjeka Božjega 
Antuna. Između ostaloga mu ispovijedi, da je majku 
udario nogom tako, da je pala na zemlju. Čovjek 
Božji ga u revnosti duha oštro ukori, te mu između 
ostaloga. reče: »Noga koja udara oca ili majku, 
imade se s mjesta otsjeći«, , 

Priprosti čovjek, ne shvativši pravo ukor, veoma 

ožalošćen radi grijeha i oštrog ukora što mu ga sveti 
Antun dade, brže bolje vrati se kući i odmah si 
otsječe nogu, Glas o tako teškoj pokori naloženoj 
radi onog grijeha, raširi se po cijelom gradu, te dođe 
i do ušiju Leonardove majke, koja se brzo vrati 
kući. Kad je vidjela sina onako osakaćena i čula 
za uzrok, ode k braći vičući i tužeći se na svetog 
Antuna što je radi tog razloga unesrećio njezinog 
sina. 





»napravi znak Križa... i stopalo je bilo spojeno...« (G1. 28). 
Tada se Svetac počne razložno ispričavati i 


odmah dođe k njemu. Kad se pobožno pomolio, 
združi stopalo s nogom, napravi znak Križa, te malo 

povrh svojim svetim rukama protrlja i stopalo je 
bilo već spojeno i učvršćeno s nogom, kao da mu 
nije nikada ništa zla bilo, Onda se veoma veseo 
i zdrav digne, skačući, veseleći se i hvaleći Boga 
i svetog Antuna. 


GLAVA 29 


Kako je sveti Antun neustrašivo govorio protiv 
okrutnog ubojice 


U Padovi bijaše jedan moćni i veoma okrutni 
silnik imenom. Ezelino da Romano, koji je ispočetka 
u Veroni mnoge ljude posmicao, Kad je za to doznao 
čovjek Božji Antun, pokuša neusirašivo ići sam 
k njemu. I kad dođe preda nj, ovako mu reče: »Ne- 
prijatelju Božji, okrutni silniče i bijesno pseto, kada 
ćeš prestati s prolijevanjem kršćanske krvi? Evo ti 
prijeti nemilosrdan i strašan sud Božji«. I otčita mu 
toga mnogo ozbiljno i oštro. 

Unaokolo stojeći panduri čekahu po običaju na 
mig, da ubiju slavnog Sveca, Ali dopuštenjem Božjim 
dogodi se drukčije. Na riječi čovjeka Božjeg, onaj 
silnik raskajan, zaboravi na svu okrutnost srca i 
postade blag kao janje. Odmah prebaci oko vrata 
konopac, klekne pred svetog Antuna i na veliko 
začuđenje sviju nazočnih prizna svoj grijeh, obe- 
čavši, po želji sluge Božjega, da će se popraviti, 

A kad Svetac ode, reče silnik svojim drugo- 
vima: »Ne čudite se ovom što sam. učinio; jer vam 
iskreno priznajem, da sam iz lica ovog blaženog 
oca vidio kako izlazi neki božanski sjaj, koji me 
toliko potrese, da na strašan onaj pogled mišljah 
biti odmah strmoglavljen u pakao«. 

= Poslije toga je spomenuti silnik uvelike cijenio 
slavnoga Sveca. I dok je živio uzdržao se od mno- 

gog zla šio bi ga inače bio počinio, kako je sam 
priznavao, A kad sveti Antun veoma često i ne- 
ustrašivo propovijedaše proti silnikove okrutnosti, 
pričinjao se kao da ga to ne uznemiruje i kao da 
ne uzima za zlo. 








»Neprijatelju Božji, okrutni silriče...« (Gl. 29), 


A htijući zlobno iskušati čestitost i pravičnost 
Svečevu, pošalje mu jedan lijepi dar po svojim slu- 
Sama, kojima reče: »Ponesite s moje strane ovaj 
dar bratu Antunu, ali što poniznije možete, Pa ako 
ga primi, odmah ga ubijte; ako li pak sve ovo s pre- 
zirom odbije, strpljivo podnesite i vratite se, ne 
čineći mu ništa nažao«, 

One licemjerne sluge došavši k svetom Antunu 
s velikim poštovanjem, rekoše mu: »Sin tvoj Eze- 
lino da Romano preporuča se u tvoje molitve, pro- 
seći te, da primiš ovaj mali dar što ti ga šalje i da 
se moliš Gospodinu za spas njegove duše«, A sveti 
Antun, doznavši po nadahnuću Božjem za njihove 
zasjede, s prezirom odbije njih i njihov dar govo- 
reći, da ne želi ništa primiti od tih nesretnika, već 
da im sve bude na propast. I stade ih sveti Antun 
koriti govoreći: »Nosite se odavle, da ne okaljate 
i ne osramotite svojom prisutnošću ovu kuću«, 

Oni dakle smeteni, vratiše se silniku, kazujući 
mu sve redom što se dogodilo, Tada im silnik reče: 
»To je čovjek Božji; pustite ga neka govori o meni 
što hoće«, 


GLAVA 30 


Kako je davao stegnuo vrat svetom Antunu 
da ne može propovijedati 


Videći đavao koliko dobro i korist tvori čovjek 
Božji Antun svojim svetim propovijedima, obraća- 
jući duše na put spasenja, te kako mnogi zlikovci 
i grešnici ostavljaju grijeh i daju se na pokoru, uve- 
like mu je zaviđao, te je upro sve sile, da ga, po 
mogućnosti, u tom spriječi. Dok je dakle neprestano 


s velikom revnošću propovijedao, jedne noći, kad 


se sveti Antun molio, ste£fne mu đavao vrat i grlo 
tako silno, da ga je skoro zagušio, Ali Antun, za- 
zvavši u pomoć milosrđe Božje i ime preslavne Dje- 
vice Marije, natjera đavla u bijeg, a sluga Božji 
ostane pobjednikom. 

GLAVA 31 


Kako je sveti Antun učinio da je mrtvac progovorio 
i kako je oslobodio svoje roditelje od klevete 


Drugom zgodom htjede đavao da sa svom luka- 
vošću i himbom ražalosti svetog Antuna, U Portu- 
galu, u gradu Lizboni, gdje stanovahu roditelji sluge 
Božjega, zavede đavao jednog bezdušnika, da oko 
ponoći ubije jednog čovjeka svog neprijatelja. Kad 
ga je ubio ponese lješinu i baci je na posjed Antu- 
novih roditelja te pobjegne. 

Ujutro slijedećeg dana nađoše susjedi krv 
okrutno prolivenu po cesti, te istraživahu što bi 
to bilo. Idući amo tamo za tragom, nađoše napokon 
lješinu uz kuću roditelja svetog Antuna. Doznavši 
za to načelnik, dođe onamo sav bijesan s oružni- 
cima, te uhiti oca i majku svetog Antuna, Oni kao 
nevini i dobri kršćani izgovarahu se na sve moguće 
načine, ali im ne dadoše pravo, nego ih odvedoše 
u tamnicu i osudiše ih da budu, iza nekoliko dana, 
obojica vješana. Čovjeku Božjem Antunu, koji je 
tada propovijedao u Italiji i doznao za to po objav- 
ljenju Božjem, bilo je žao svojih roditelja, Zato pođe 
svome gvardijanu, ponizno ga zamoli da mu dozvoli 
i odredi jednoga pratioca, da može odmah otputo- 
vati u Portugal zbog nekih važnih stvari. Gvardijan 
Mi raipripravnije doznači jednog pobožnog i svetog 
rata. 

Navečer otputuje odanle, a slijedećeg jutra 
nađe se pred vratima Lizbone, te ušavši u grad, 
nađe svoje roditelje već osuđene na smrt vješanjem. 
Antun zbog toga veoma žalostan, pođe odmah k na- 
čelniku i stade mu predbacivati, kako je mogao 
izreći nepravednu osudu i smrću kazniti nevine, 
koji nisu krivi. A načelnik, koji je znao za Antu: 

novu svetost, jer je prije za nj čuo i uvjerio se, 
reče mu: »Brate Antune, ako možeš opravdatili 
ii dokazati nevinost svojih roditelja, spreman sam 
da ih pustim na slobodu i da im se ništa zla ne 
učini; ali ako ne možeš, treba vršiti pravdu, jer se 
našao čovjek mrtav u njihovoj kući«. 





»Čovječe... zapovijedam ti« (G1. 31). 


Tada Antun, uzdajući se čvrsto u dobrotu 
Božju, reče: »Najsigurnije i najbolje svjedočanstvo 
što ga možemo imati jest, da upitamo umorenog 
čovjeka, da li su ga moji roditelji ubili. Ako reče 
da, neka se vrši osuda i pravda. Ako izjavi da nisu 
krivi, neka se puste na slobođu«. 


A8 

Kad je načelnik i sav svijet pristao na taj ne- 
običan i razborit prijedlog, odoše zajedno na grob 
umorenog čovjeka, koji je već mnogo dana bio po- 
kopan. A sluga Božji Antun, pomolivši se prije, pro- | 
sio. je milosrđe Božje, da mu pomogne u toj nevolji. 
Kad je svršio, pun vjere ustane i povika: »Čovječe, 
silom svemogućega Boga i od strane Gospodina 
Isusa Krista zapovijedam ti, da odmah rečeš, da li 
su te moji roditelji ubilil« Čudno i doista neobično! 
Odmah kako je sluga Božji zapovijedio, čovjek, koji 
je već mnogo dana ležao u grobu, ne mogovši se 
oprijeti riječima sluge Božjega, povika iz groba i 
reče: »Ti, koji su okrivljeni zbog moje smrti, nevini 
su i bez ikakve krivice!« 

Čuvši to Antun, načelnik i svi prisutni, ostadoše 
iznenađeni na to izvanredno čudo. Tada sveti Antun 
reče umorenom čovjeku: »Sada počivaj u miru, a 
blagoslovljen bio Bog, koji je oslobodio nevinel« A 
načelnik još htjede, da Antun zapovijedi umorenom 
čovjeku da oda onoga koji ga je ubio. Antun odgo- 
vori: »Ja sam došao da opravdam nevine, a ne da 
odam krivce i ubojice, Meni je dosta što sam učiniol« 

I Antunovi roditelji budu na veliko veselje pu- 
šteni, koji zajedno sa svetim Antunom davaše čast 
i slavu Bogu. Antun obodri svoje roditelje, pozdravi 
ih i ode. I slijedećeg dana, nošen na rukama anđela, 
nađe se u Italiji Na hvalu i slavu svemogućega 
Boga. Amen. 


GLAVA 32 


O strogom životu svetog Antuna, o njegovoj bolesti 
i blaženoj smrti 


Nakon što je slavni sveti Antun kroz svu ko- 
rizmu duhovno hranio narod Padovanski, preseli 
se oko Duhova, u vrijeme žetve, tj. početkom praz- 

nika u neko mjesto, zvano Kamposanpjero, da se 
slobodnije posveti molitvi i proučavanju Svetoga 
Pisma. Tamo bijaše neki dobar čovjek, prijatelj i 
štovatelj Male Braće, koji primi Antuna i njegove 
drugove kao anđele Božje i brinuo se za njih. Na 





»...i o njegovoj blaženoj smrti« (Gl. 32). 


Antunovu molbu napravi na jednom krošnjatom i 
gustom: orahu tri sjenice, da se na njemu on i nje- 
gova dva veoma kreposna druga, tj. brat Luka i 
brat Ruđer, posvete molitvi i razmatranju. 

Ali poslije malo vremena počeše ga ostavljati 
tjelesne sile, pa zatraži da ga prenesu u samostan 

u Padovu. A jer mu mnogi dođoše u susret, zazirući 
od tih časti, dade se prenijeti u samostan siromašnih 
redovnica svete Klare izvan Padove, koje služahu 
Bogu. Kad mu se tu bolest pogoršala, poslije mnogih 
pobudnih riječi i mnogih čudesa, preseli se ona sveta 
duša s ovog svijeta Vječnom Ocu, 

Živio je svega trideseti šest godina: u 
roditeljskoj kući je živio petnaest godina; u 
samostanu blaženog Vinka dvije godine, a u 
samostanu svetog Križa u Koimbri devet go- 
dina; na kraju u Redu blaženog Franje, s mnogo 
čudesa, proživi sretno deset godina. 

DRUGI DIO 


Čudesa poslije smrti svetog Antuna 








GLAVA 33 


Kako se sveti Antun poslije smrti ukazao Opatu 
iz Verčelija 


Onog istog dana u koji blaženi Antun prijeđe 
iz ovoga života, nalazio se glasoviti i u svetom 
Pismu veoma učeni Opat iz Verčelija, sam u svojoj 
sobi u razmatranju. Dok je sveti Antun bio na ži- 
votu gojio je prema njemu osobitu ljubav, jer su se 
često među sobom duhovno krijepili razgovorima o 
svetom Pismu. Sioga se taj Opat, u jednom svom 
Tumačenju svetoga Pisma, o svetom Antunu ovako 
izražava: »Brat Antun iz Reda Male Braće, prosvi- 
i jetljen božanskom milošću, potpuno je dosegao tajni 
smisao svetoga Bogoslovlja«. X 





Nalazeći se dakle Opat sam u svojoj sobi, onog 
istog časa kad je sluga Gospodnji preminuo, dođe 
k njemu, i nakon što se uzajamno i ljubežljivo po- 
zdraviše, reče mu čovjek Božji Antun: »Gospodine 
Opate! evo, ostavio sam svoga magarčića u Padovi, 
te se žurim u domovinu«. I veoma prijateljski ga se 
dotakne, te izišavši, nestane ga. A Opat, koji je 
tada teško bolovao na grlu, osjeti da je ozdravio. 

Misleći dakle Opat, da kani putovati u Portugal, 
odakle bijaše rodom, — potpuno mu je naime ne- 
poznato bilo da je umro — veoma se žalostio, što 
ga nije barem kratko vrijeme kod sebe zadržao. 
Zato ustane; ali, jer ga nije više našao, tjeskobno 
ispitivaše sluge samostana, gdje je brat Antun. 

Ali odgovarajući mu oni, da nije došao i da ne 
znadu gdje je, Opat je uporno tvrdio, da ga je ovčas 
vidio, da mu je to i to rekao, kako ga je čudesno 
ozdravio, a onda odmah otišao, Stoga pošalje pitati 
k Antunovoj subraći, koja su bila u tom gradu, da li 
su ga oni možda vidjeli, I ne našavši ga, sjeti se 
Opat i nedvojbeno razumije, da je blaženi otac u 
zanosu sretno otišao na gozbu nebeske domovine. 

I zabilježivši točno vrijeme i sat ukazanja, po- 
slije točno ustanovi, da je onog istog časa kad mu 
se ukazao, prešao iz ovoga života. U čast dobrog 
Isusa, Amen. 


GLAVA 34 


O svečanosti proglašenja Svetim slavnog svetog 
Antuna i o izvanrednim čudesima koja su se dogo- 
dila poslije njegove smrti 


Onog dakle dana, kad je sveti Antun umro, po- 
kaza se dobrota Božja: odmah se naime tolika ne- 
prestana čudesa i znakovi počeše zbivati, da je za 

Sveti Bonaventura i sveti Antun — učitelji franjevačke škole. 


to čuo i Sveti Otac Papa Grgur deveti, I kad je bilo 
sve marljivo ispitano te po svečanom izaslanstvu 
Padovanaca doneseno Svetom Ocu: na blagdan Du- 

hova, iza kako su u prisutnosti Pape, crkvenih do- 
stojanstvenika i naroda, pročitana i od svih odobrena 
mnoga čudesa: zrelom odlukom u ime. presvetoga 
Trojstva i na znak svetoga Križa, ubroji blaženog 
Antuna među Svece. Na godišnjicu njegove smrti, 
to jest trinaestoga lipnja, poslije svečano ispjevanog 
»Tebe Boga hvalimo«, započne jakim glasom 
onaj pripjev o Naučiteljima: »O izvrsni nauči- 
teljuitakodalje«. I kad je od svega svećen- 
stva bio svečano ispjevan, poslije retka »Moli za 
nasi tako dalje«, pobožno završi vlastitom 
molitvom, 

Onog istog dana sav narod grada Lizbone, gdje 
se Svetac rodio, bijaše u svečanom i veselom raspo- 
loženju, a da ni sami nisu znali za uzrok tog veselja. 
Uopće nisu onog dana znali za njegovo proglašenje 
Svetim. Ali, čuj još nešto divnije i čudnovatije: zvona 
toga grada sama su od sebe zvonila, ma da ih se 
nitko nije ni dotaknuo. Usuđujem se tvrditi, da 
zvona svojim milozvučjem hvaljahu i razglašivahu 
slavu tako velikog oca. Malo iza toga doznalo se, 
da je onog dana blaženi Antun proslavljen i pro- 
glašen Svetim. Njegov je rodni grad bio odlikovan 
sjajem tolikih čudesa, da je u čast blaženog Antuna 
veoma svečano posvećen glavni oltar u katedrali. 
Tamo se njegov blagdan, radi čudesa koja.su slije- 
đila, svake godine najsvečanije slavio. U hvalu 
dobrog Isusa, 


GLAVA 35 


Kako je sveti Antun oživio jedno dijete koje se 
bijaše utopilo i umrlo: 


U gradu Lizboni bijaše jedan dječak imenom 
Parizi, koji bijaše po krvnom srodstvu bratić bla- 

ženog Antuna. Kad je otišao s drugovima na šetnju 
uz more, uđoše u jednu lađicu. Ali se odmah digne 
veliko nevrijeme i jedan snažni zamah vjetra ih po- 
topi. Dok se svi drugi, jer su bili stariji i znali pli- 
vati, spasiše, jedini Parizi, poput teškog kamena, 
potone i uguši se. 

Kad je za to čula njegova majka, odmah dođe 
na obalu vičući, plačući i kukajući. I u suzama je 
molila ribare, da joj, ako mogu, mrežom izvade sina, 
da ga barem mrtva vidi. 

I baciše mreže u more i uhvatiše ga kao ribu, 
ie pokazaše taj prizor žalosnoj majci. Sada dođoše 
k njoj rođaci i prijatelji, te ga uz suze i plač odne- 
soše kući. Onda ga dignuše nogama gore, da izbaci 
iz sebe more. Ali iz njega ne bijaše ni glasa ni znaka 
života, 

Tada odrediše da ga slijedećeg dana pokopaju. 
Ali majka puna pouzdanja u Boga i u njegovog slugu 
svetog Antuna, ne htjede na to pristati, nego pla- 
čući zazivaše pobožno Sveca, zavjetujući se, da će 
ga darovati Redu, ako ga oživi. 

I trećega dana dječak, koji bijaše mrtav, na 
očigled sviju ondje prisutnih, oživi. Kad to vidje 
majka i prisutni, zahvališe Bogu i blaženom Antunu. 
I majka ne zaboravi na svoj zavjet; kad je dječak 
odrastao, posveti ga dragovoljno Redu, On se među 
braćom uzorno vladao, a onda je drugima pripovi- 
jedao ono što mu Bog učini po blaženom Antunu. 


GLAVA 36 


Kako je zaslugama svetog Antuna jedan suhi trs 
prolistao i rodio obilnim grožđem i vinom 


Jednom nekoji razgovarahu o čudesima svetog 
Antuna. Dok je jedan od njih veličao i slavio čudesa 

blaženog Antuna, između. ostaloga spomene i ono 
čudo o staklenoj čaši: kako je neki nevjernik baci 
s visoka na kamen i ne razbije se. 

Slušajući to jedan od njih, uzme praznu staklenu 
čašu i držeći u ruci suhi trs, smijući se, reče: »Ako 
blaženi Antun učini, da ovaj trs rodi grožđem, tako 
da se od tog grožđa ispuni ova čaša moštom, onda 
bi rekao da je to čudo; tada bi vjerovao i u ono 
čudo!« ' 

Čudnovato! Onaj trs odmah zazeleni, prolista i 
rodi grožđem, koje ocvate i sazrije. Tada istisne iz 
onog grožđa vino i sasvim napuni onu staklenu čašu. 
Videći to čudo, ostadoše zapanjeni, te od podrug- 
ljivaca postaše hvalitelji svetog Antuna, 


GLAVA 37 


Kako je slavni sveti Antun uskrisio kćerku 
kralja Aragonskoga 


Kad je kraljici Aragonskoj umrla jedanaestgo- 
dišnja kćerka, ona je imala veliko pouzdanje u bla- 
ženog Antuna, tako da ju je puna tri dana držala 
kod sebe, proti volje kraljeve i velikaša. A molila 
se i govorila: »O blaženi Antune, ja sam tvoja do- 
morotkinja, oživi mi kćerkul« I na njezine molitve 
oživi djevojka, 

Tada reče kćerka majci, koreći je: »Majko, 
neka ti Bog oprosti; već sam se nalazila u slavi 
među djevicama, kad se blaženi Antun, na tvoje 
molbe, tako krepko zauzme kod Boga, da sam opet 
oživjela i poslao me k vama, Ali ovo znajte: Go- 
spodin mi je obećao, da neću ostati kod vas nego 
samo petnaest danal« 

GLAVA 38 


Kako je jedan krivovjerac koji se rugao čudesima 
blaženog Antuna oslijepio 


Budući da je blaženi Antun postao veoma sla- 
van u gradu Padovi radi čudesa, nekoji krivovjerci, 
rugajući se njegovim čudesima, htjedoše javno do- 
kazati da je to sve izmišljeno. Stoga dođoše u Pa- 
dovu i svezaše jednomu od svojih drugova oči 
s jednim rupcem umočenim u krv. Tada stadoše 
pred svim narodom vikati, plakati i govoriti kako 
je dotični nepravedno oslijepio, pozivajući sav narod, 
da se moli blaženom Antunu, da mu vrati vid. 

Rugajući se tako čitav sat, onaj koji se pričinjao 
da je slijep, počne vikati: »Blaženi Antun mi je 
povratio vidi« 

Na to dotrčaše drugovi te odvezaše rubac, da 
se tako pred svim narodom izrugaju čudesima: ali 
na rupcu ostadoše obadva oka. Tako su bili izrugani 
oni, koji su se rugali. 

Radi toga prestrašeni i od srca raskajani, javno 
priznaše prijevaru i nakon skrušene molitve, svi za- 
dobiše svijetlo vjere. I onaj zadobije od blaženog 
Antuna vid. 


GLAVA 39 


O jednom očišćenom gubavcu 
Kad je jedan gubavac čuo za čudesa blaženog 
Antuna dade se dovesti u Padovu, I namjeri se na 
jednog viteza, koji mu, kudeći čudesa blaženog 
Antuna, reče: »Nesretniče, kamo ideš? Neka dođe 
na me tvoja guba, kad te bude Antun od nje 
ozdraviol« 

Tada se gubavac pun pouzdanja nasloni na 
grob blaženog Antuna i pobožno zaište njegovu po- 
moć. U snu mu se ukaže blaženi Antun te mu reče; 
»Ustani brzo, jer si oslobođen od gube i idi onom 
vitezu, koji se rugao mojim čudesima, i ponesi mu 
svoje čegrtaljke,' jer je on pun tvoje gubel« 

Jadni ozdravljenik ustane i pođe rečenom vi- 
tezu, koji je zbog svoje nevjere ogubavio, te mu 
ovako reče: »Blaženi Antun mi je zapovijedio, da 
tebi gubavcu donesem svoje čegrtaljkel« Sada onaj 
vitez raskajan, zavjetova se, da se neće više nikad 
s njime rugati. I ozdravi od gube. ' 


GLAVA 40 


Kako se slavni sveti Antun ukaže Padovancima 
koji htjedoše ubiti kapelana 


Jednom su nekoji Padovanci čekali jednog sve- 
ćenika na cesti, da ga ubiju. Njima se očito prikaže 
blaženi Antun, te im reče: »Čemu stojite ovdje? 
Odmah se nositel« A oni će mu: »Dobri brate, idi 
radije ti svojim putem, jer se mi odavle nikako ne 
damol« A kad im Svetac odgovori: »Niti ja ne idem 
odavle«, rekoše mu: »Tko si ti, da nam to zapovi- 
jedaš?« On odgovori: »Ja sam sveti Antunl« 

Čuvši to, veoma prestrašeni, popadaše na zem- 
lju, a Sveca odmah nestane. 

Stoga veoma blagi odoše svom neprijatelju, 
ispripovjede mu svoje viđenje, te se pomire. Ovo 
se razglasi po gradu. Na hvalu Boga. Amen, 


1 Njima bi gubavci davali znak da im se nitko ne približi. 

GLAVA 41 


O jednom vitezu koji je ozdravio zagovorom blaženog 
Antuna od rane koju je imao na ruci 


U nekom ratu bijaše neki vitez ranjen u ruku; 
a bio je tako teško ranjen, da nije mogao nikako 
ozdraviti pomoću liječnika. Tada se zavjetuje bla- 
ženom Antunu i odmah .mu ozdravi ruka. 

Ali kad je ozdravio, bio je dugo vremena neza- 
hvalan: stalno je naime smišljao, iza kako ozdravi, 
kako bi se osvetio. Zbog te njegove nezahvalnosti, 
blaženi mu Antun slijedeće noći pošalje istu bolest 
kao i prije. I tako bi kažnjena nezahvalnost. 


GLAVA 42 


O jednom dječaku koji je po blaženom Antunu 
oslobođen od otekline na vratu 


Jedan dječak iz Padove imenom Henrik, kojemu 
bijaše vrat jako natekao, trpio je velike boli. Kad 
mu se majka zavjetovala, da će donijeti na grob 
svetog Antuna jedan vrat od voska, odmah ozdravi. 

Ali, jer je majka oklijevala i odgađala, da izvrši 
zavjet, vrat ponovno nateče, uz još jače boli. Radi 
toga se majka skrušeno pokaje za svoj grijeh, te 
opet obeća Svecu, da će zavjetovani vrat donijeti, 
Čudnovato! Dječak odmah ozdravi. 

GLAVA 43 


O jednom gluhom koji je ozdravio po blaženom 
Antunu 


Neki je Opat imao slugu, koji ga je kroz dva- 
deset godina služio. A jer je postao gluhonijem, za- 
vjetuje se blaženom Antunu da će ga zauvijek osta- 
viti da poslužuje kod njegova oltara, ako mu povrati 
zdravlje, 

I kad ga je poslao na Svečev grob odmah pot- 
puno ozdravi. I ostavi ga ondje da u crkvi poslužuje. 


GLAVA 44 
Kako je blaženi Antun uskrisio sina svoje sestre 
koji se bijaše utopio 


U gradu Lizboni imala je sestra blaženog An- 


tuna sina od kojih pet godina, koji se igrao s drugom | 


djecom na moru. Lađica se prevrne, i svi koji zna- 
doše plivati spasiše se, samo se on utopi. Tri sata 
nakon toga dotrči majka na more, ali joj ribari pre- 
dadu sina mrtva, 

Kad otac odredi da ga pokopa, majka stade 
vikati i govoriti: »Ili mi ga ostavi, ili pokopaj i mene 
s njimel« I obrativši se blaženom Antunu sva u su- 
zama reče: »O brate moj! Ako si drugima milostiv 
i čudotvoran, zar da budeš tvrd prema tvojoj sestri? 
Molim te, smiluj mi se, i povrati mi sina; obećajem 
ti, da ću ga u tvojem Redu posvetiti službi Božjoj!« 

Zaista čudnovato! Dijete odmah ustane zdravo 
i živo. Majka pak ispuni zavjet, a sin življaše sveto 


u Redu. 

GLAVA 45 


Kako je sveti Antun oslobodio kćerku 
kralja portugalskoga od smrti 


Jednom tako teško oboli od opasne bolesti go- 
spođica Aldončija, kćerka gospođe Tarsije kraljice 
portugalske, da su je već liječnici napustili, jer ne 
bijaše više nikakve nade u njezin život. Zato se 
kraljica, njezina majka, uvelike žalostila zbog smrti 
kćerkine. 

Obrati se dakle blaženom Antunu i roneći suze, 
zazivala ga, da se udostoji pomoći joj. I govoraše: 
»Sveti oče, koji si se rodio u ovoj kraljevini, priteci 
mi u pomoć, moli se za me Gospodinu, da udijeli 
zdravlje mojoj kćercil« 

Poslije toga, kad je djevojka Aldončija oko po- 
noći malo zaspala, ugleda blaženog Antuna, koji joj 
govoraše: »Zar me ne poznaješ?« Ona odgovori: 
»Nel« Na to će joj: »Ja sam sveti Antun, koji sam 
na molitve tvoje majke došao k tebi. Sada izaberi 
jedno od ovo dvoje: ili umrijeti, i Gospodin će ti 
oprostiti grijehe i zasluženu kaznu, pa ćeš već da- 
nas biti sa mnom u raju; ili još ostati u svijetu kod 
svoje majke, pa ću ti odmah vratiti zdravljel« Ona 
si na to izabere tjelesno zdravlje. I odmah ozdravi. 
A u viđenju primi se djevojka za pasac kojim bijaše 
Svetac opasan, te stade vikati i dozivati majku, 
govoreći: »Majko, evo ovdje blaženog Antuna, koji 
me je ozdravio!« 

Kraljica odmah dotrči s drugim gospođama i 
nađe svoju kćerku ozdravljenu. Tada sve zahvališe 
Bogu i blaženom Antunu, 

GLAVA 46 


Kako je sveti Antun nagovorio na ispovijed i priveo 
u život vječni jednu gospođu koja bijaše očajala 


Bilo je to u kraljevini Portugalskoj, u mjestu 
zvanom Linhares, gdje je jedna veoma moćna go- 
spođa toga grada imenom Lupa (Vučica) imala za 
sluškinju jednog đavla u ženskoj spodobi. Ta go- 
spođa, pod đavolskim uplivom, bijaše veoma okor- 
jela i ostarila u različitim grijesima. Štoviše? Ona 
je gojila osobitu pobožnost prema blaženom Franji 
i blaženom Antunu, Kad je teško obolila, radi pre- 
mnogih grijeha nije marila za spas svoje duše, niti 
se htjela ispovijediti, premda su je mnoge osobe 
na to nagovarale. 

I dok je ona tako žalosna i očajna ležala, uđoše 
k njoj dvojica Male Braće, tješeći je i nagovarajući 
je na ispovijed i pokoru, Ali ona je to odbijala tvr- 
deći, da je tolike i takove grijehe počinila, da joj 
se Bog ne može više smilovati, makakvugod ona 
pokoru činila. Ali onaj brat koji izgledaše stariji, 
“ovako joj reče: »Ako želite ispovijediti svoje grijehe 
i pokajati se za njih, ja ih sve preuzimam na sei 
učiniti ću vas dionicom svih mojih dobara. I kre- 
pošću muke Isusove obećajem vam život vječnil« 


Na takove riječi obrati se i poboljša, te oso- 
koljena na pokoru, pokaje se za svoje grijehe i od 
vuka postane janje. I roneći mnoge i velike 
suze, ispovijedi se, Tada je s velikom pobožnošću 
tražila odijelo Male Braće, I kad ga je dobila iz 
ruku one braće, blago umrije u Gospodinu, a braće 
odmah nestane. S pravom su zbog toga svi držali 
da to bijahu sveti Franjo i sveti Antun, prema ko- 
jima je ona bila toliko pobožna, te ih u svojoj ne- 

volji neprestano zazivala. I njezino tijelo bi poko- 
pano u samostanu u Guardi. 

Malo iza toga dogodi se, da je došao tamo, gdje 
je spomenuta Lupa umrla, jedan vojnik, koji je noću 
čuo neki plačući ženski glas, koji je govorio: »Jao 
meni! što sam kroz četrnaest godina zla učinila i 
uzalud se mučilal!« 

Vojnik sav prestrašen, sabere se i prekriži te, 
ojačan u Gospodinu, reče: »Zaklinjem te Isusom 
Kristom, da mi kažeš tko si i zašto plačeš?« Ona 
odgovori: »Ja sam đavao, koji sam kroz četrnaest 
godina u ženskoj spodobi s mnogim opačinama služio 
gospođi Lupi, koja je nedavno umrla, A služio sam 
zato da je po njezinoj smrti odveden sobom u pa- 
kleni ponor. A sada su na kraju došla dvojica Male 
Braće, koje je ona prije štovala. I skloniše je na 
pokoru, te istrgnuvši njezinu dušu iz moje vlasti, 
odvedoše je sobom u nebeske radosti. A da je ovo 
istina imati ćeš ovaj znak kad dođeš u Linhares, 
gdje je ona umrla; od naroda ćeš čuti kako je neki 
kovač ubio ženu, te kako je uhvaćen i zbog toga 
obješen. I ja, koji sam bio uzrok toga ubistva, od- 
nijeti ću i kovačevu i ženinu dušu u pakao, I zbog 
jedne duše koju sam izgubio, dobiti ću dvijel« 

Kad je izrekao ove riječi ode vojnik u Linhares 
i nađe doista kovača, koji je ubio ženu, obješena, 
I na začuđenje sviju pripovijedaše sve ono što je čuo. 


GLAVA 47 


Kako je sveti Antun s jednom ceduljom oslobodio 
jednog opsjednutoga 

U istoj kraljevini Portugalskoj u gradu Santa- 

remu, za vrijeme kralja Dionizija življaše neka greš- 

nica, koja je gojila osobitu pobožnost k svetom An- 

tunu. A jer bijaše opsjednuta od đavla, bila je na- 
pastovana da se ubije. I činilo joj se, da je Krist 
nagovara i nadahnjuje, govoreći: »Nesretnice jedna! 
Toliko si zla protiv mene učinila, da se drukčije 
nećeš spasiti, nego ako samu sebe ubiješi« I veoma 
ju je uznemirivao, šaputajući joj iznutra ovake i 
slične stvari. A htijući je i izvana uznemiriti, ukaže 
joj se i reče: »Ja sam onaj koga si uvrijedila. Ali, 
ako ideš na rijeku Tago, te se baciš u nju i utopiš 
za naknadu svojih grijeha, sve ću ti grijehe oprostiti 
i dati vječnu slavul« 

Kad joj je ovako često govorio i mnogoputa se 
ukazivao, dogodi se, da joj njezin muž jednom dobaci 
da je opsjednuta; na to se ona rasrdi, jer je vidjela 
da joj se ruga. I jednoga dana, oko trećeg časa (de- 
vet sati ujutro), ode na rijeku Tago s nakanom da se 
utopi i tako ispuni đavolsko nagovaranje. Prolazeći 
mimo crkve Male Braće u kojoj se slavio blagdan 
svetog Antuna, klekne pred oltar u kapeli Sveče- 
voj pomoli se ponizno i reče: »O sveti Antune, ja 
sam se uvijek u te uzdala: molim tvoju dobrotu, da 
mi se dostojiš objaviti, da li je ugodno Bogu da se 
utopim, ili da odustanem od toga«. 


Moleći se ona tako, slatko zaspi. I ukaže joj 


se blaženi Antun, koji joj reče: »Ženo, ustani i dobro 
čuvaj ovu cedulju po kojoj ćeš se osloboditi đavolske 
smetnje«, Probudivši se, nađe oko vrata jedan papir 
od pergamene, na kojem bijahu zlatnim slovima is- 
pisane ove riječi: »Evo Križa Gospodnjega! 
Bježite neprijateljske sile: pobijedio 
jelavizplemena Judina, korijen Davi- 
dov. Aleluja, aleluja«. I odmah otstupi od 
nje ona napast. I dok je imala cedulju, nije bila više 
napastovana od đavla. 

Čuvši za to kralj Dionizije, kojemu je to pripovi- 

jedao njezin muž, htjede imati spomenutu cedulju, 
koji mu je dade, I đavao odmah opsjedne onu ženu. 
Žaleći je muž njezin, jer nije mogao dobiti spome- 
nutu cedulju, napokon je dobije, od kralja u prije- 
pisu, posredovanjem Male Braće, I kad je dade ženi, 
odmah, kao da je to ona sita cedulja, bi oslobođena 
od đavolske smetnje. 

Pobožno i do suza raskajana ispovijedi se i 
k Bogu obrati, te je kroz dvadeset godina sveto ži- 
vjela i u miru završila svoj život. A kralj Dionizije 
pohrani onu cedulju među svoje moći, po kojoj se, na 
zaziv svetog Antuna, mnoga čudesa događaju. Na 
hvalu dobrog Isusa. Amen, ' 


GLAVA 48 


Kako je sveti Antun oslobodio jednu ženu koja se 
htjela objesiti | 


U nekom mjestu kraljevine portugalske zvanom 
Sapei,' bijaše jedna žena imenom Sera, koja je gojila 
izvanrednu pobožnost prema blaženima Franji i 
Antunu. ' 

Ali njezin muž bijaše opak i veoma pokvaren. 
On ostavi ženu i sprovađaše razvratan život, A za- 
mrzi na ženu tako, da ju je često tukao i toliko ža- 
lostio, da je već očajavala, Da već jednom prestanu 
tolike muke, odluči objesiti se i tako svršiti život. 
Jedne noći, kad muža nije bilo kod kuće, a sluge 
spavahu, donese u sobu konopac, htijući ga vezati 
oko vrata, te se na poticaj đavla objesiti, kad na- 
jedanput začuje na kućnim vratima lupanje i veliku 
viku, Žena brže bolje sakrije konopac i ode da vidi 


1 Vjerojatno Serpa. 

Sveti Franjo i sveti Antun — veliki otac i veliki sin. 


tko lupa. Otvorivši vrata, opazi dvojicu Male Braće, 
koji je ponizno zamoliše da ih za ljubav Božju primi 
u kuću, 

Tada ih gospođa upita otkuda su i kako se zovu. 
Kad joj odgovoriše, da su iz dalekih krajeva i da se 
jedan zove Franjo, a drugi Antun, reče im: »Za lju- 
bav svetog Franje i svetog Antuna, koje sam uvijek 
štovala, samo uniđitel« Dok im je spremala sto da 
jedu, braća je zabavljahu dobrim i svetim riječima. 
Na to se ona sva promjeni i odluči, da neće te noći 
izvršiti. ono što joj stavi u dušu neprjateilj roda ljud- 
skoga, to jest da se objesi. 

Braća uđoše u njima određenu sobu za spavanje, 
a gospođa legne također na počinak u svojoj sobi. 
One iste noći ukazaše se braća i mužu te gospođe. 
Kad ih on upita: »Tko ste vi?« odgovoriše: »Mi smo 
sveti Franjo i sveti Antun, koji smo poslani od Boga 
k tebi, da ti javimo, ako se ne obratiš od svog opa- 
kog života i ne vratiš k svojoj osamljenoj ženi, koja 
je. prema nama veoma pobožna, ža tri dana ćeš 
umrijeti i biti bačen u dubinu pakla. Znaj, da bi se 
tvoja žena ove noći bila objesila, zbog teške muke 
i žalosti koju joj zadaješ, da nismo došli u njezinu 
kuću prenoćiti, Idi dakle k njoj i u potvrdu toga za- 
išti od nje konopac kojim se htjela objesiti«. 

On se uslijed toga veoma prestraši, i netom se 
probudi, pokaje se za svoje grijehe. I ujutro dođe k 
njoj u kuću. A kad je ustala i njegova žena i ne nađe 
braće, a videći da je krevet spremljen kao da nije... 
nitko na njem ležao, ostane veoma začuđena, jer 
nije mogla pojmiti kuda su izašli, budući da su bila 
sva vrata zatvorena, 

Kad je došao njezin muž, blago je pozdravi te 
joj reče: »O draga, gdje ti je konopac kojim si se 
htjela ove noći objesiti?« Na te riječi ostane ona sva 
zapanjena. A muž joj reče: »Dobro znam, koju milost 
učiniše tebi i meni sveti Franjo i sveti Antun, koje si 
primila u kuću, da nas oslobodiše duševne i tjelesne 
smrti«, 


Ti 


Ona sada iskreno prizna istinu i otkrije svoje 
viđenje. Na to muž zamoli ženu za oproštenje. Poslije 
toga življahu obojica u velikoj ljubavi i slozi, puni 
dobrih djela, hvaleći Boga, svetog Franju i svetog 
Antuna, 


GLAVA 49 


Kako se. sveti Antun na svoj blagdan u jednom 
divnom viđenju prikaže slavan jednoj svojoj 
štovateljici 


U kraljevini Portugalskoj blizu nekog mjesta 
zvanog Tores Novas, u zaselku imenom Elbron, bijaše 
neka udata žena koja je na blagdan svetog Antuna 
išla u spomenuto mjesto, da samelje žito. Kad se 
digne silan vjetar tako, da joj baci vreću sa žitom 
s glave, a i nju smalaksalu sruši na zemlju, 

Odmah joj pristupi jedan mladić sjajnog izgleda, 
koji primi ženu za ruke i povede je sobom, Najprije 
je povede preko jednog širokog polja sve dok ne 
dođoše do nekog strašnog i tamnog zdenca iz čijeg 
se otvora činilo da izlazi užasan plamen, koji se di- 
zao do neba. Odanle je također sukljao gusti, crni i 
smrdljivi dim, a iznutra se čuo krik mučitelja i vika 
mučenih, uz veliko zapomaganje; i u tom ponoru 
stalno se čuo plač, jaukanje i strašno urlanje. 

Radi toga ona žena sva se tresući, pogledavala 
je unutra i vidjela je više ljudskih pokoljenja i razli- 
čita zvanja kako. su mučena na različite načine od 
đavola. Tfgovci prevaranti nošahu oko vrata ognje- 
ne kese; lihvari bijahu hranjeni od đavla gorućim 
novcem; otimači, preljubočinci, ubojice i lažni svje- 
doci bijahu mučeni odgovarajućim kaznama, Tada 
upita ona mladića, koji ju je vodio, koje je to mjesto. 

On joj odgovori, da je to pakleni ponor; i — čud- 


novato — vidjela je unutra mnoge, koji su još bili 
na životu, a bili poslani u one grozne ponore te u 
društvu išli iz grada Lizbone u Santaremski zaselak: 
i nije tajila njihova imena kako se zovu, premda nije 
nikada bila u onim krajevima, 

Iza ovoga bila je žena odvedena na jedno drugo 
sasvim krasno i ugodno mjesto, ukrašeno raznolikim 
travama i iskićeno svakom vrstom cvijeća i plo- 
dova. Usred toga vidjela je smješten jedan veliki, 
prebijeli šator divne ljepote, iz kojeg izlažahu nekoji 
divni i presvijetli ljudi, iskićeni neobičnom raznoli- 
košću odijela, s vijencima na glavi: iđahu u povorci 
dva i dva, a na kraju bijaše jedan odjeven u divnu 
haljinu kao zaručnik, kojemu je, kako se činilo, sva 
ona povorka iskazivala čast. 


Upitan sada mladić od ove žene, koje je to mje- 
sto i koji su oni što ih je vidjela, da idu s tolikim 
sjajem i u takovom redu, odgovori joj, da je one 
mjesto počinka blaženih duša i da su svi oni spašeni, 
a onaj zadnji, koji je išao u tolikom sjaju je sveti 
Antun, čiji blagdan, kao što se danas slavi na zemlji, 
tako se s još većim sjajem od Svetaca slavi na nebu. 
I reče joj mladić: »Zato si ovamo dovedena i vidjela 
ovo, da se na blagdane Svetaca čuvaš svakog težač- 
kog posla, iskazujući Svecima dužno štovanje, uzdr- 
žavajući se navlastito zlih djela«, 

/I dok je duša ove žene bila odvedena da vidi 
spomenute stvari, njezino tijelo bi otpraćeno od na- 
roda u grad da bude pokopano, I kad su pripravili 
mjesto za ukop, na očigled sviju ova žena ustane i 
najprije pred: njima, a poslije pred mnogima i preda 
mnom, koji sam ove retke i događaj zabilježio, ispri- 
povijedi rečeno viđenje. Na hvalu Božju i svetog 
Antuna. Amen, 

GLAVA 50 


Kako je sveti Antun svojim govorom obratio 
razbojnike 


Oko godine Gospodnje hiljadu dvijesta devedeset 
i druge pripovijedao je jedan starac jednom Malom 
Bratu, kako je vidio blaženog Antuna. Kao razbojnik 
i otimač bijaše jedan od dvanaest razbojnika, koji se 
zadržavahu po šumama, da oplijene i opljačkaju sva- 
kog prolaznika. Njih dvanaest, kad su čuli da će 
blaženi Antun propovijdati, složiše se, da će jednom 
ići na propovijed preobučeni: ne mogahu naime vje- 
rovati onima ikoji su im kazivali, da njegova riječ ima 
toliku moć te izgleda da gori kao kakva baklja ili 
duplir drugog Ilije proroka. 

Kad je dakle čovjek Božji Antun propovijedao, 
dođoše jednog dana ovi razbojnici, koji slušajući po- 
nizno njegove pobudne riječi, počeše se pomalo ka- 
jati za svoje grijehe. Kad je propovijed svršila bijahu. 
potpuno skrušeni zbog svojih opačina. Tad ih dobri 
otac ispovijedi i strogo im zabrani da se povrate u 
stare opačine, obećavajući onima, koji se ne povrate, 
vječno blaženstvo, a onima, koji se povrate neču- 
vene muke, _ 

Još pripovijedaše taj starac kako se nekoji od 
onih povratiše u stare opačine. I kako im sveti An- 
tun proreče, njihov život brzo svrši u strašnim mu- 
kama. Ali oni koji se ne vratiše umriješe u miru. 

Svetac je dao tom starcu za pokoru, da dvanaest 
puta pohodi crkvu svetih Apostola u Rimu. I na po- 
vratku zadnji put iz Rima, uz mnoge suze je putem 
ovo pripovijedao braći, očekujući, prema Svečevom 
obećanju, radosti vječnoga života. 

TREĆI DIO 
Čudesa potvrđena pred padovanskim biskupom, 





GLAVA 51 


Kako je sveti Antun ozdravio jednoga samostanskog 
sluću 


U Padovi je bio neki samostanski sluga, gluho- 
nijem od rođenja, povjeren skrbi nekih redovnica. 
Njegov jezik bijaše tako malen da je bio sasvim 
izvan grla, a bijaše svinut kao vijak na tijesku, tako 
da je onomu koji ga je vidio, izgledao suh. 

Jedanput ili dvaput bio je on ponukan u duhov- 
nom viđenju, da svim srcem zatraži pomoć blaženog 
Antuna, Ali on kao neuglađen i nerazuman čovjek, 
nije znao što bi to viđenje značilo, pa je počeo tražiti 
svetog Antuna najprije po kući ,a onda na trgu, A 
kad je treći put bio isto tako ponukan, dođe u 
Svečevu crkvu, te onom pobožnošću kako je mogao, 
cijelu noć bdijući u molitvi, preporuči se slavnom 
svetom Antunu. 

I poslije devetog časa (oko tri sata poslije po- 
dne), obasja ga neko božansko svijetlo, I oblije ga 

znoj po cijelom tijelu, te poče osjećati veliko uzbuđe- 
nje kao u glavi tako i u drugim udovima. Štoviše: 
odmah mu jezik izraste u naravnu veličinu, te zado- 
bije moć govora i sluha, Odmah progovori, blagosli- 
vajući Boga i blaženog Antuna za toliko dobročinstvo 
i pomoć, : 

Čudnovato! Govoraše nekako neobično i novim 
jezikom; ali ga se nije moglo potpuno shvatiti što je 
govorio, I nije znao nego samo nešto malo riječi po- 
trebnih u običnom govoru. I od Boga nadahnut, na 
čudo sviju; koji ga poznavahu kao gluhonijema po 
naravi, govorio je ono što nije naučio od ljudi. Na to 
čudo skupi se sav narod, I on koji se prije zvaše 
ona bio je radi čuda prozvan Antun, Na hvalu 
susa, 


GLAVA 52 


Kako je sveti Antun oslobodio jednog čarobnjaka 
kojega je ozlijedio đavao 


Blizu Padove, želeći neki čovjek doznati za neke 
tajne posredovanjem đavola, dođe jedne noći s ne- 
kim naučenjakom, koji je čarobnjačkom vještinom 
znao dozivati đavle, u društvo čarobnjaka. 

Kad se dakle našao u njihovom društvu, zazove 
spomenuti naučenjak đavle, koji se odmah nađu 
ondje uz buku i viku, Tada je onom čovjeku, koji se 
sav prestrašio, jer nije znao odgovarati na đavolska 
pitanja, bio isčupan jezik i iskopane oči iz glave; ta- 
ko da kad mu otvoriše usta nije bilo jeziku ni traga, 
a na mjestu gdje bijahu oči nasta velika udubina. 

A jer ga je radi toga grijeha i kazne bolilo srce 
i ne mogavši se ispovijediti, odluči da traži pomoć 
kod blaženog Antuna, Boraveći kroz mnogo dana i 
noći u samostanu, dok su braća jednom molila i pje- 

vala na misi onaj redak: »Blagoslovljen koji 
dolaziuime Gospodnje«, i dok je svećenik 
podizao Tijelo Kristovo, bijahu mu povraćene oči, 
Mnogi se sabraše na toliko čudo i svi se zajedno 
s njim moljahu Bogu, da kao što mu zaslugama Sve- 
čevim povrati oči, da mu se udostoji i jezik povratiti, 
I dok je kor pjevao: »Jaganjče Božji« i došao 
do onog retka: »darujnam mir«, odmah mu Bog, 
zaslugama svetog Antuna, povrati jezik i govor. 


GLAVA 53 


Kako je sveti Antun ozdravio jednoga bolesnog na 
smrt 


Jedan brat iz Parme imenom Bernardin, koji je 
dva mjeseca ležao u teškoj bolesti, tako bijaše osla- 
bio, da je onijemio, i toliko smalaksao, da nije mogao 
dahom ugasiti svijeću postavljenu mu u neposred- 
noj blizini. lako su mu najbolji liječnici iz Lombardije 
pružali mnogo sredstava, ništa mu nije koristilo, već 
se bolest pogoršala. Kad je bio u pogibelji da se 
uguši, bi doveden k svetom Antunu Padvaninu. 

Kad je sjeo do njegova groba, pobožno zatraži 
Svečevu pomoć. Dok je bio ondje počne veoma teško 
disati, jer je još bio nijem. Nastavljajući dakle molitvu 
zajedno s mnogom braćom i pridošlim narodom, koji 
bijaše ondje zbog blagdana i čuda, najednom izbljuje 
strahoviti gnoj, te zadobije dar govora i potpuno oz- 
dravljenje. I pjevajući u hvalu Svečevu, započne: 
»Zdravo Kraljice« zajedno sa svećenikom. A 
braća koja su dorčala na toliko čudo također pri- 
hvate pjesmu i s veselim glasom je dovršiše. U hvalu 
Boga i njegova Sveca. Amen. 

GLAVA 54 


Kako je slavni sveti Antun oživio jednoga koji se 
bijaše utopio u kablu vode 


U Padovi, blizu crkve blaženog Antuna, stano- 
vahu roditelji jednog djeteta od dvadeset mjeseci, 
zvanog Tomica, Njega majka ostavi neoprezno kod 
jednog kabla. Kad se spomenuta žena vratila kući i 
vidjela noge djeteta malo nad vodom, približi se i 
opazi napokon glavu njegovu na dnu kabla, a noge 
povrh vode. Tada ga uz silan plač izvadi, ali već 
hladnog i mrtvog. 

Plačući i vičući uzbuni sve susjedstvo. Na to 
dotrčaše mnogi ljudi i nekoja braća s nekoliko rad- 
nika, koji na jednom mjestu popravljahu crkvu. Vi- 
deći dijete potpuno mrtvo, jako su žalili veliku maj- 
činu bol. Majka puna pouzdanja u zasluge blaženog 
Antuna zazivala ga u pomoć i zavjetova se, da će 
siromasima dati toliko žita, koliko teži dijete, ako 
joj ga blaženi Antun oživi. I malo potom dijete oživi 
i predan bi majci svojoj. Na hvalu Boga. Amen. 


GLAVA 55 


Kako je sveti Antun ozdravio jednu ženu od velike 
glavobolje 


Jedna gospođa iz Forlija imenom Blaženka, 
trpjela je kroz pune dvije godine tešku bol u glavi od 
takozvanog čira, velikog kao šaka. Kad si nije mo- 
gla nikako pomoći svim mogućim znanjem najboljih 
liječnika, započne s velikom pobožnošću zazivati po- 
moć blaženog Antuna, obećavajući, ako joj vrati 
zdravlje, da će obrubiti njegov oltar srebrnom žicom. 

Tada joj se one noći u snu _ ukaže blaženi Antun 
i kako joj se pričini, razdijeli onu oteklinu nožićem 
na četiri dijela. I dok je strpljivo čekala, pričini joj 
se, da je potpuno ozdravila, Viđenja odmah nestane, 
ali ne nestane moći Svečeve, jer malo potom, kako 
joj viđenje pokaza, razdijeli onu oteklinu na četiri 
dijela i istisne iz nje mnogo gnoja, I glava te gospođe 
ostane zdrava i glatka; a ona je razglašivala čudo 
blaženog Antuna. Zatim dođe spomenuta gospođa u 
Padovu i obrubi grob Svečev srebrnom žicom. 


GLAVA 56 


Kako je sveti Antun ozdravio jednog bolesnog brata 
i zacjelio mu otvor 


Jedan brat zvani Kambijo iz provincije Roma- 
nje bijaše u tako teškom stanju, bez ikakve pomoći, 
usljied jednog otvora, da su mu crijeva padala dolje 
uz velike boli. 

Slušaj čudo! Na blagdan svetog Antuna dođe 
u Padovu, da zatraži njegovu pomoć. Ali, jer se radi 
mnogobrojnih bolesnika, koji bijahu oko groba, nije 
mogao provući između stupova, dotakne se rukom 
groba Svečeva, i stavi je velikim pouzdanjem na 
mjesto gdje ga je bolilo. Uslijed toga skupiše se nje- 
gova crijeva na svoje mjesto; a raskidano mjesto 
gdje bijaše veoma veliki otvor, čudom je bilo tako 
zatvoreno i učvršćeno, da se jedva na najtvrđem 
čelu moglo naći jače i čvršće mjesto od onoga na 
spomenutom otvoru, kako je poslije rečeni fra Kam- 
bije više puta rekao, E 

donda on više puta skačući, od velikog veselja 
govoraše: »Na slavu i hvalu tvoju, slavni sveti An- 
tune; nema tomu mnogo, što ja nisam mogao ovako 


skakati«. E , 

GLAVA 57 


. O jednom divnom viđenju što ga je imao jedan 
liječnik imenom Petar 


Godine Gospodnje hiljadu dvijesta šezdeset i 
sedme sakupi presvijetli knez iz Akvitanije, imenom 
Ordado, veliku vojsku, da priskoči u pomoć Petru, 
kralju kastiljskom, kojega protjera iz svojega kra- 
ljevstva Henrik, njegov nezakoniti brat. Tada bi na- 
loženo i zapovijeđeno od strane rečenog kneza, jed- 
nom liječniku kiru'gu; imenom Petru, koji stanovaše 
u Bord6-u, da se spremi i ode s njim i s njegovom 
vojskom, da liječi ranjene u ratu. Ta je naredba bila 
spomenutom liječniku veoma teška i nesnosna; ali, jer 
je shvatio, da je kneževa volja potpuno stalna i ne- 
opoziva, ne usudi se nijedne riječi protiv nje izustiti. 

A jer je bio osobito pobožan poznatom Svecu 
svetom Antunu, uzme ga u ovoj stvari potpunim 
* pouzdanjem za svog odvjetnika i zagovornika pred 
Bogom. I ode u samostan Male Braće u Bordo-u, te 
je na njegovu pobožnu molbu jedan od braće misio 
na slavu i čast slavnog svetog Antuna, u jednoj ure- 
o kapeli, u kojoj bijaše urezana u drvu njegova 
slika, 

Bogobojazni liječnik prisustvovaše toj misi s ve- 
likom sabranošću i pobožnošću srca moleći Boga, da 
se, radi svetih zasluga njegovog sluge Antuna, udo- 
stoji milostivo spriječiti ono putovanje, da naime 
iđe s gospodarom na bojno polje, jer je nedvojbeno 
slutio, da će to biti na štetu i nesreću njegovoj duši; 
a kad bi bila od toga kakova korist i dobro za nj i 
za druge, da uredi tu stvar prema svojoj presvetoj 
volji. 

Čuj zaista čudo! Dok rečeni liječnik izgovaraše 
ove riječi i moleći se pomljivo promatraše milu Sve- 

»I grob njegov bit će slavan« (Iz. 11, 10). 


čevu sliku, opazi kako okreće glavom sad ovamo sad 
onamo, kao da daje glavom znak, da mu ne treba 
ići, Kad to on opazi, sav se prestraši i začudi, te po- 
misli da mu se pričinilo radi pomnog promatranja i 
mašte što ju je imao, gledajući u spomenutu sliku, da 
je vidi kako miče glavom, Skrenuvši dakle svoj po- 
gled od nje i gledajući kroz neko vrijeme po okolo 
stojećima, samo da malo ublaži veliki umor očiju, 
nastavi molitvu, i još bolje gledajući u spomenutu 
sliku, jasno opazi drvenu sliku kako miče glavom, 
Odvraćajući ga sasvim od tog putovanja. 

Kad je napokon svršila sveta Misa i čudesnog 
viđenja nestalo, ode spomenuti Petar ne shvaća- 
jući još da mu sveti Antun takovim i tolikim znakom 
poručuje, da mu ne treba ići s rečenim vojnicima. 
I malo poslije ovoga dođe mu glasnik od strane pre- 
svijetlog kneza, da ima bez daljnjega odmah k njemu 
doći, 

Ustavši dakle da ide k njemu, namjeri se na ne- 
kog njegovog časnika, koji mu reče: »Reci mi, Petre: 
Jesi li spreman da iđeš s našim gospodarom Orda- 
dem u Španjolsku, kako ti on zapovijedi?« Petar mu 
odgovori i reče: »Znaj, da sam spreman izvršiti volju 
moga gospodara u svemu što mu se svidi da mi na- 
loži«. Tada će mu časnik veselo i skoro smijući se: 
»Sviđa mi se; Petre, da odgovaraš kao dobar i vje- 
ran podanik, A sada hoću da znaš, da je naš gospo- 
dar odredio, na tvoju utjehu da ostaneš, osim ako 
drukčije ne odluči«. 

Kad je to pobožni liječnik čuo, sav veseo i ra- 
dostan na dobroj vijesti, odmah ode u crkvu Male 
Braće i ispripovijedi braći milost, koju mu isprosi 
njegov dragi sveti Antun, kazivajući i tumačeći zna- 
čenje kretanja glavom njegove pobožne slike, I Petar 
se neizmjerno zahvali Bogu i njegovom slavnom Sve- 
cu, koji ga se milostivo dostojao uslišiti u njegovoj 
velikoj nevolji. I pred mnogom braćom pripovijedi 
spomenuto čudo i viđenje što ga je imao. I dotaknuvši 
se svetoga Pisma zakletvom potvrdi, da je sve gore 
navedeno potpuno istinito, U hvalu Boga i svetog 
Antuna. 

GLAVA 58 


Kako je sveti Antun oslobodio grad Padovu iz ruku 
okrutnog nasilnika Ezelina 


U vrijeme kada je grad Padova bio zauzet od 
okrutnog rasilnika Ezelina da Romano, htjede sve- 
moguća desnica Gospodnja već jednom učiniti kraj 
žalosnim okrutnostima spomenutog Ezelina. Tada se 
dogodi, — dok je poslanik Svete Crkve neprestano 
opsjedao grad svojom vojskom — da se u noći blag- 
dana svetog Antuna nalazio gvardijan Male Braće 
u Padovi, imenom fra Bartol de Koradino u crkvi, 
bdijući i moleći se na grobu milog Sveca; pobožno 
i uz mnoge suze ga zaklinjao, da se svojim svetim 
zaslugama udostoji zauzeti kod milosrdnog Boga za 
oslobođenje opkoljenog i neutješenog grada; tada se 
dogodi čudo: odmah začuje jasan i gromki glas, koji 
je dolazio iz rečenog groba, kako govori: »Fra Bar- 
tole, ništa se ne boj, niti se žalosti, jer će na osminu 
mojeg blagdana gradu Padovi biti povraćena nje- 
gova stara sloboda i uživati će prijašnju nepovre- 
divosti« 

To se — po milosti Božjoj i po vrijednim zaslu- 
gama milog posrednika svetog Antuna, prema onom 
glasu — potpuno ispunilo. I treba znati, da je ovaj 
glas čuo ne samo spomenuti gvardijan, već i mnoga 
druga braća, koja se tada nalažahu bdijući u crkvi: 
svi su ovi poslije svjedočili, da su na svoje uši jasno 
čuli spomenuti glas. Kada za to doznaše Padovanci, 
dogovoriše se i odrediše, da se svake godine imade 
Osmina svetog Antuna tako slaviti kao i sam blag- 
dan. I tako se obdržavalo kroz mnogo godina. Na 
hvalu i slavu Boga i svetog Antuna. Amen, 

GLAVA 59 
Jedno lijepo čudo jezika svetog Antuna 


Godine od utjelovljenja Gospodnjega hiljadu 
dvijesta šezdeset i treće, iza kako se Bogu svidi, 
da po ugodnim zaslugama svetog Antuna oslobodi 
grad Padovu od teškog jarma i ropstva gore spo- 
menutog nasilnika Ezelina, koji ga u svojoj okrut- 
nosti bijaše većim dijelom opustošio, građani Pa- 
dove, potaknuti na veliku gorljivost i pobožnost 
k Svecu, sagradiše krasnu i izvanredne veličine 
crkvu na čast i štovanje njegovog svetog imena. 





»O blagosloveni jeziče...« (GI. 59), 

I kad su spomenutu crkvu uredili i podigli u 
njoj divan grob, da ga u nj polože, odlučiše da mu 
sveto tijelo izvade iz zemlje, u kojoj bijaše dugo 
vremena zakopano, te da ga prenesu i časno po- 
hrane u dovršen grob, na Osminu uskrsnuća Go- 
spodnjega. Kad ga dakle izvadiše, nađen bi njegov 
ljeporječiv jezik tako svjež, crven i lijep, kao da je 
onog istog časa blaženi otac preminuo, premda je 
kroz više od dvadeset i sedam godina bio zakopan 
u zemlji, 

Kad ga časni i blaženi otac fra Bonaventura, 
sada već zasluženo proglašen svetim na zemlji, koji 
je tada bio generalni Ministar Reda Male Braće, 
onda kardinal i biskup Albanski, — kad dakle on, 
koji je bio nazočan kod spomenutog prenosa, s ne- 
iskazanim veseljem i počitanjem primi u ruke cr- 
veni jezik, upre suzne oči prema njemu, te započne 
s velikom pobožnošću govoriti pred sabranim na- 
rodom i izreče ove slatke riječi: »O blagosloveni 
jeziče, koji si vazda Boga hvalio i slavio i druge po- 
učavao da ga hvale i slave, sada se jasno vidi, kako 
su velike zasluge tvoje pred Bogom«, 

I roneći suze slatko ga cjelivaše, i blagoslivaše 
Boga. Onda ga časno pohrani, odijeljeno od tijela, 
Na hvalu Boga i njegovog Sveca Antuna. Amen, 


GLAVA 60 


Čudo jedne slike slavnoga Sveca 


U vrijeme Pape Bonifacija osmoga popravljen bi 
porušeni dio Spasiteljeve Lateranske crkve u Rimu, 
koja se zvala i biskupija, to jest zborno ili 
je proglašen svetim 1482 godine; 
nisu kasnijega postanka od ove 


1 Sveti Bonaventura 
prema tomu ovi »Cvjetići» 
godine. 

skupno stanovanje biskupa. Uslijed toga bijahu od- 
ređena dva Mala Brata, da izvrše neke mozaičke 
radove, jer su bili veoma vješti i iskusni u tom 
umijeću. ' 

Kad su dakle slike, koje bijaše spomenuti Papa 
odredio, da budu za onu crkvu izvedene, bile nari- 
sane, vidješe spomenuta braća, da im još ostaje 
dosta uporabivog prostora, gdje bi se mogle druge 
slike narisati.. Zato vlastitom pobudom i voljom, ili 
Božjim nadahnućem, narisaše iz sinovske ljubavi, 
likove slavnih Svetaca Franje i Antuna, jedan s jedne 
strane, a drugi s druge strane slike, koju izvedoše 
po apostolskoj naredbi. 

Doznavši za to Papa, naredi nekim svećenicima, 
koji mu to iz mržnje i zavisti dojaviše, da sliku sve- 
tog Franje, kad je već narisana ostave; ali da sliku 
svetog Antuna Padvanina svakako odstrane odanle, 
a na tom prostoru da narišu sliku svetoga Grgura. 
Kad su ti svećenici dobili zapovijed, po želji 

njihova srca, požuriše se da ju izvrše, te odmah 
svi odoše, da unište spomenutu sliku. I kada dođoše, 
više su puta pokušali to učiniti, ali nikada im ne 
uspije. Tada priznaše, da toliko puta bijahu bačeni 
na zemlju od neke velike i strašne osobe, koja im 
se vidljivo ukazivala, kolikogod se puta popeše, da 
ju izbrišu. Natjerani tako u bijeg i strah, bijahu 
primorani, da odustanu od svog opakog nauma, što 
ga imahu protiv slike svetog Antuna. A kako kašnje 
spomenuta braća slikari izjaviše, nekoji od onih 
svećenika odmah umriješe, a neki drugi kroz kratko 
vrijeme. 

Čuvši za to Papa, zapovijedi, da se nitko ne 
usudi dirati u sliku Svečevu, već da ju ostave kako 
on hoće: jer bi na taj način s njime prije izgubio 
nego dobio. Na hvalu dobrog Isusa. Amen. 

GLAVA 61 


O pobožnoj ljubavi što ju je imao jedan prema halji 
slavnog Franje seraiskoga 


U jednom gradu ,zvanom Beja u kraljevini Por- 
tugalskoj, bijaše jedan bogat i moguć čovjek ime- 
nom Petar, od srca odan Redu Male Braće, koji ta- 
mo pokloni spomenutoj braći zemljište, da sagrade 
veliki samostan ,kao i mnogo novaca za samu grad- 
nju i druge potrebe. 

Po dopuštenju Božjem dogodi se, da se pobožni 
Petar teško razboli. U toj bolesti nađoše se u nje- 
govoj sobi četvorica Male Braće s mnogo drugih oso- 
ba ,koji su bdili i očekivali skori njegov sretni svrše- 
tak, Dok je spomenuti Petar ležao tako na smrt bo- 
lestan, imao je na sebi, iz velike pobožnosti halju 
Male Braće, u kojoj je, prema odredbi, imao biti po- 
kopan. Kad te noći, već onako slabu ukazaše mu se 
dvojica Male Braće: jedan je stajao s desne, a drugi 
s lijeve strane. I onaj s desne strane mu reče: »Petre, 
poznaš li me?« On odgovori: »Raspoznajem dobro, 
da ste Mala Braća; ali koji ste vi, neznam«, Tada mu 
onaj brat reče: »Ja sam tvoj dragi sveti Franjo, a 
ovaj moj drug je sveti Antun. I sada, zbog velike po- 
božnosti i vjere, koju si uvijek gojio prema nama, 
kao i zbog dobročinstava koja si učinio braći moga 
Reda ovdje na zemlji, poslani smo od Boga da te 
utješimo u ovoj tvojoj bolesti, i da te obdarimo pot- 
punim ozdravljenjem«, 

Tada bolesnik, začuđen od udivljenja i pobož- 
nosti, s počitanjem kojim je mogao, zamoli svetog 
Franju, da se dostoji blagosloviti halju njegova Reda, 
koju je na sebi nosio iz pobožnosti. Kako ga blago- 
slovi, odmah nestane svetog Franje i svetog Antuna. 
I spomenuti Petar iza toga viđenja, tako se brzo 

i odmah otrese one bolesti, da je nemalo začudio 
sve prisutne. : 

I odonda je još dvanaest godina živio; i više nije 
nikada sobom nosio ključa koje blagajne, nego je- 
dino ključ od sanduka u kojem čuvaše dragu halju 
blagoslovenu od ranjenih ruku svetog Franje. U toj 
je halji, kako bijaše naredio, i pobožno pokopan, 

Nahvaluislavu našega Gospodina 
Boga i njegovih vjernih slugu Franje 
i Antuna, u beskonačne vijeke vje- 
kova. Amen. 


PRILOG 


DJELO VJESNIKA ,,SVETIŠTE SVETOG ANTUNA" 
OD 1930 — 1934. 

Zavjetna -erkva-hrvatskog. naroda sv. Antunu u “Zagrebu 
(izvana s istočne strane). 

Moći svetog Antuna Pad. donesene iz Padove u Zagreb 1932. g. 

KOD »KNJIŽNICE SVETIŠTA SV. ANTUNA« U 
ZAGREBU SV. DUH 29 MOŽE SE NARUČITI: 


. 1>»Svetište sv. Antuna«, je propagandi- 
stički vjesnik za dogradnju i uređenje crkve sv. An- 
tuna u Zagrebu u spomen 700-godišnjice njegove bla- 
žene smrti, kao i za širenje prave pobožnosti prema 
velikom Čudotvorcu, — Zasluga je vjesnika »Sve- 
tišta sv, Antuna« što je u razmjerno kratko vrijeme 
izvršio veliku zadaću, sagradio je naime dostojan 
hram Svecu svega svijeta sv. Antunu, u našem hrvat- 
skom i katoličkom Zagrebu, u kojem se osjećalo i 
još se osjeća veliko pomanjkanje crkava. Kao marna 
pčelica sabirao je ovaj vjesnik dinar po dinar od Sve- 
čevih štovalaca, dok se nije podigla doista monu- 
mentalna crkva dostojna tolikog Sveca. Crkva sv. 
Antuna u Zagrebu još nije pravo dogotovljena i ure- 
đena, jer je iznutra sasvim gola — fale stalni oltari, 
klupe, ispovijedaonice, propovijedaonica i orgulje, a 
izvana joj fali njezin glavni ures — zvonik, kojega 
će sa crkvom spajati kripta Majke Božje Lurdske. 

Svetište sv. Antuna će dakle nastaviti sa izla- 
ženjem i radom dok god ne ugleda sasvim okrunjeno 
svoje veliko djelo. Tko želi sudjelovati u ovako ple- 
menitoj akciji neka se pretplati na vjesnik »Svetište 
sv, Antuna« — Zagreb, Sv. Duh 29. Izlazi svakoga 
prvoga u mjesecu, Godišnja pretplata 15 din. 

2, Cvjetnjak sv. Antuna Pad. omiljeli 
molitvenik Svečevih štovalaca. Šesto popunjeno iz- 
danje, izdali oo. Franjevci-Konventualci u Splitu. 
Ovaj molitvenik ide za ispravnim štovanjem velikog 
miljenika neba i zemlje, što odgovara i želji sada 
sretno vladajućeg svetog oca pape Pija XI: »Po An- 
tunu k Isusu«! — Cijena 15 din. 

s štita sv. Antuna. Ukusno i od vri- 
o retrih izrađene medaljice S blagoslovom La 
Antuna, »Evo križa Gospodnjega .. .« Cijena 2 din. 

A, Siksto V, napisao: 0. Vid hredkae 
Markovina, franjevac-konventua ac 
— Pančevo. — Papa Siksto V. iz Reda franjevaca- 
konventualaca jedan je od najvećih Papa što su za- 
sjeli na Petrovu stolicu, Po mišljenju nekojih a 
ničara Siksto V. je naše gore list, Dalmatinac Peretti 
iz Kruševica. Na jednostavan 1 svakom pristupačan 
način prikazuje nam pisac njegov život u jea sg 
mo uzor-redovnika, starješine, biskupa, kar ma : 
Pape. Tu se osobito ističe državnička sposobnos 
ovog Pape spojena s mudrošću i razboritošću doe 
likim poduzetničkim duhom, što mu je u opeka 
Papa dalo ime »Veliki«. Mora se priznati da P na 
pisati život jednog Pape kao što je Siksto X > 
da se i manje naobražen može uživiti u ona s a 
vremena, kad je Papa bio ne samo crkveni . ka 
svjetski vladar. — Cijena 10 din. Autor je nakladu 
poklonio odboru za gradnju crkve sv. Antuna, pa 
zato sav dobitak ide u korist gradnje crkve. 2) 

5, Vijenac Bezgrešnoj ota da » 
riji ili Dvanaest subota i razne druge oi i 
na čast Neoskvrnjenomu njezinu začeću. u ali: 09. 

Franjevci Konventualci u Splitu. Cijena 4 pena 

6. Devetnicaidruge molitve ai 

sipu prečistom zaručniku BI. Di. Marije. e 2 S 
00. Franjevci Konventualci u Šibeniku. Cijena i 


nara, 

KAZALO 
Str. 
Predgovor že de e M RNA vi a e NJ TKA 
Prvi dio 0 e 7 


Glava 1 Kako je slavni sveti Antun propovijedao u Rimu 11 
Glava 2 Kako je sveti Antun propovijedao ribama u gradu 


Riminiju kJ A NENE Rk poe Ja 
Glava 3 Kako je pravi sluga Božji Antun obratio jednog 
krivovjerca poglavicu krivovjerja... . 15 


Glava 4 Kako je Sveti Antun pozvan od krivovjeraca na 
gozbu jeo otrov koji mu nije ništa naudio . . . 17 

Giava 5 O onomu što je sveti Antun učinio kao gvardijan u 
Limožu, a najprije kako je u isti čas viđen na 


dva mjesta < < o« ovale Na aL ce, 8 ose; gamnilB 
Glava 6 Kako je sveti Antun oslobodio jednoga novaka od 
napasti dahnuvši mu u usta . dena go Ver. 20 
Glava 7 Kako je sveti Antun oslobodio jednog redovnika 
od putene napasti “=. < o MEKA aa TR 
Glava 8 Kako je Sveti Antun jednoj svojoj štovateljici 
povratio iščupanu kosu . 1... 4.0.4044... 22 
Glava 9 Kako se po zaslugama svetog Antuna nije do- 
taknula kiša jedne služavke koja se mnogo tru- 
dila za Malu Braču 4. < 0 0 aaa s e 4 A 
Glava 10 Kako je sveti Antun otkrio svojoj braći đavolsku 
varku AVA SIKI oat ded s i AA MN 9B 
Glava 11 Kako je sveti Antun prorekao jednu  đavolsku 
Oli Pla E E RO E I E A g 
Glava 12 Kako je sveti Antun neustrašivo govorio protiv 
mana * Pi 


Glava 13 Kako je sveti Antun svojim zaslugama spriječio 

. da se obilna kiša nije dotaknula njegovih slušatelja 27 
Glava 14 Kako je jedan luđak ozdravio njegovim pascem . 29 
Glava 15 Kako je Anđeo odnio list što ga je sveti Antun 


napisao Provincijalu —. . .. (0.0.4044... . 29 

Glava 16 Pohvala blaženog Antuna u Tumačenju o anđeo- 
skim Vlastima a bAs ZH ke NAPE AA: 020 

17 Kako je molitvom svetog Antuna bio prisiljen je- 
dan novak koji road istupio iz Reda da mu vrati 
psalterij 

18 Kako je sveti Anian i očuvao jedno dijete koje bii 
jaše u kipućem kotlu . . 

19 O jednom mrtvom djetetu kola. 
Antun čudesno uskrisio ; 

20 Kako je slavni sveti Antun bio viđen da drža na 
rukama preslatko Dijete Isusa Krista san? 
našega F 

21 Kako su dasbočora Svečevora grijesi daolagni na 
jednoj cedulji bili izbrisani 

22 Kako je sveti Antun dok je grojiovieđaa skešo: 
znao đavla koji je ušao u crkvu u prilici aari 
viteza 

23 Kako je sveti “Antun “sastavio jednu staklenu čašu 
koja se bila razbila, i kako je napunio ing vi- 
nom koje se bilo razlilo 

24 On onomu što učini slavni Svetac u ( Maliji. A ue 
prije o jednom map a onda A 
djetetu aa “ ž 

25 O jednoj uzetoj djevojčici sida i je “blaženi kotan 
ozdravio 4 

26 Kako je Svotće očuvao haljinu jedne žene kida 
je pala u blato 

27 Kako je jedna dobra žena, jede je detalja. koti: kuće 
čula iz daljine propovijed svetog Antuna . 

28 Kako je sveti Antun ozdravio jednoka koji si je 
otsjekao: nogu. 

29 Kako je sveti Antun neustrašivo govorio protiv 
okrutnog ubojice ' 


je, slavni sveti 


30 Kako je đavao stegnuo stat pr Antunu da. ne 


može propovijedati g 

31 Kako je sveti Antun učinio đa je “mrtvae progovo- 
rio i kako je oslobodio svoje roditelje od kletve 

32 O strogom životu svetog Antuna, o njegovoj bo- 
lesti i blaženoj smiriti (. 6 8 
Drugi dio tE 

33 Kako se sveti Antun poslije smrti. ukazao Opadu 
iz Verčelija 

34 O svečanosti prolašenja " Svetih slavnog svetog 
Antuna i o izvanrednim čudesima koja su se dogo- 
dila poslije njegove smrti... 4. e 


Str. 

33 


34 


35 


37 


37 


38 


39 


40 


40 


41 


Str. 


“Glava 35 Kako je sveti Antun oživio jedno dijete koje se 
bijaše utopilo i umrlo “ 58 

Glava 36 Kako je zaslugama svetog Antata "jedan suhi = 
prolistao i rodio obilnim grožđem i vinom 59 

Glava 37 Kako je slavni sveti Antun uskrisio kćerku kralja 
aragonskoga , ći 60 

Glava 38 Kako je jedan koksorojenam koji se rugao duda i 

blaženog Antuna oslijepio Pa “ 61 
Glava 39 O jednom očišćenom gubavcu . . 61 

Glava 40 Kako se slavni sveti Antun ukaže Pađovancima 
koji htjedoše ubiti kapelana š 62 

Glava 41 O jednom vitezu koji je ozdravio zagovorom bla- 
ženog Antuna od rane koju je imao na ruci . 63 

Glava 42 O jednom dječaku koji je po blaženom Antunu 
| oslobođen od otekline na vratu . . 63 

Glava 438 O jednom gluhom koji je ozdravio po “blaženom 
Antunu A A 64 

Glava 44 Kako je blaženi. Antun. uskrisio sina “svoje sestre 
koji se bijaše utopio x 64 

Glava 45 Kako je sveti Antun oslobodio. kćerku kralja por- 
tugalskoga od smrti š 65 

Glava 46 Kako je sveti Antun nagovorio. na a ispovijed i pri- 
veo u život vječni jednu gospođu koja bijaše očajala 66 

Glava 47 Kako je sveti Antun s jednom ceduljom oslobo- 
dio jednog opsjednutoga : 67 

Glava 48 Kako je sveti Antun oslobodio. jednu ženu koja. se 
“htjela objesiti će. , 69 

Glava 49 Kako se sveti Antun na svoj “blagdan | u jednom 

divnom viđenju prikaže slavan jednoj svojoj što- 
vateljici š 72 

Glava 50 Kako je sveti Antun svojim “govorom obratio raz- 
brojni < pera nn a a e s e 4 
Treći dio... T7 

Glava 51 Kako je sveti Antun ozdravio jednoga saticstan- 
skog slugu 79 

Glava 52 Kako je sveti Antun oslobodio jednog čarobnjaka 
kojega je ozlijedio đavao 80 

Glava 53 Kako je sveti Antun ozdravio jednoga. bolesnog 
na smrt š 81 

Glava 54 Kako je slavni sveti knlum oživio jednoga koji se 
bijaše utopio u kablu vode A 82 

Glava 55 Kako je sveti Antun ozdravio jednu ženu "od ve- 
like glavobolje 62 
105 

56 Kako je sveti Antun ozdravio jednog bolesnog 
brata i zacijelio mu otvor ci spoke M] ee 

57 O jednom 'divnom viđenju što ga je imao jedan li- 
. ječnik imenom Petar . Kassa ag RST 3 S 

58 Kako je sveti Antun oslobodio grad Padovu iz 
ruku okrutnog nasilnika Ezelina nas s 

59 Jedno lijepo čudo jezika svetog Antuna . 

60 Čudo jedne slike slavnoga Sveca 

61 O pobožnoj ljubavi što ju je imao jedan prema 
halji slavnog Franje serafskoga , 

